text:
عاشق هستی بیا از دست نده!
جمعه 31 اردیبهشت 1389
نویسنده: ائلمان اورمولو
طالعیم اوچان زامان الیمدن ،
کاش دییردیم یئتیرردی تانریما :
من بو دونیانی ایسته مه میشدیم...
پنجشنبه 30 اردیبهشت 1389
نویسنده: ائلمان اورمولو
پنجشنبه 30 اردیبهشت 1389
نویسنده: ائلمان اورمولو
پنجشنبه 30 اردیبهشت 1389
نویسنده: ائلمان اورمولو
پنجشنبه 30 اردیبهشت 1389
نویسنده: ائلمان اورمولو
پنجشنبه 30 اردیبهشت 1389
نویسنده: ائلمان اورمولو
قیز."بو گون اونو گورمه سئیدیم.صاباحدان بو اوغلانا سئوگیلیم دئیه جکدیم."دئیه دوشوندو.
"نیه اورا گئتدیم.نه دن اونو گوردوم؟اصلا نیه اونو سئودیم؟اودا کیم ایدی من سئودیم!"
قاشلاری چاتیلدی.
"هئچ بیلمیرم اونو سئودیم می.سئومه دیم می؟!من اوندان تئلفون آرخا سیندان آیریلدیم."گوزلرین یومدو.
"آیریلارکن. منه دئمیشدی آیریلیغین نه اولدوغونو.من سه اوندا هئچ آنلامامیشدیم بونو.دئدیم آیریلیق دیر دااا
نه اولاجاق کی!"قاش قاباغینی تورشاتدی.
"آه بو نه آخماق فیکیربئله!نه سئومک.نه آیریلیق .نه او؟!هئچ بیلمیرم بو فیکیرلر نئجه گلدی بئینیمه!"
نفسینی دردی بیر آزجیق."یوخ آمما.اونو سئومه سئیدیم.نه دن پس بوگون آیریلیق حیسسی بورودو منی؟
هئچ بیلمیرم کی!آمما بو اوغلان نه؟!ائولنه جگیم بو تزه اوغلان؟تام ایسته دیگیم بیریسی.اوندا تاپابیلمه دیگیم
بوتون شئی لربو اوغلاندا وار"گولومسوندو.
"آممانه دن اونو گوردوگومده بئله اولدوم؟بیر شئی ایتیرمیش کیمی بیر حیسسه قاپیلدیم!چاشدیم؟!
بو نه ایش؟!من کی اونا سنی سئومیرم.چیخ گئت دئدیم!من کی اوندان چوخ راحات آیریلدیم.اوزوم ایسته دیم"
دیرسگینی ماسایا سویکه دی."من کی اوندان آیریلماق اوچون چوخ یاخشی و سارسیلمازدلیل لر توپلامیشدیم!
اونو چوخ گوجلو دلیل لرله محکوم ائتدیم!داها نه یی آختا ریرام؟نه دن بئله اینجیمیش اولورام؟یوخ .یوخ .
سفئح دویغولارا قاپیلمیشام.اونون قاراسی باسیب منی.من هارا.اونو سئومک .اونا غریبسه مک هارا؟!
منیم کیمی بیریسی اونون کیمی بیر محکومو نئجه سئوه بیلر کی؟!"یئرینده بیر قیمیلداندی.
"یوخ .یوخ.من بو اوغلانی سئویرم.بو هارا.او هارا؟آمما اونو گورونجه نه دن بئله اولدوم؟!
یوخسا اونو....یوخ .یوخ .یوخ . اولا بیلمز!من بو اوغلانی سئو مه لی یم. بو دا چیخیب گئتسه نه اولار؟
نئیله رم؟!یوخ . یوخ .اصلا اونو سئو میرم.توتالیم اصلا اونو سئودیم.یا ایندی ده سئویرم.نه اولسون کی؟!
اونو دوشوندوکده بیلمیرم .نه دن بئله اولورام؟!"اوزو قیزاردی اللری تیتره دی.
"یوخ اونون سئوگی سی آدامی بیر تهر ائدیر.اوندان اوزاقدا آدامی آیریلیقین قاراسی باسیر.اورگیم سیخیلیر.
آمما بونا فیکیر له شنده هئچ بیر تهر اولمورام.حتی آیریلسام دا هئچ بیر شئی اولماز."
دوداغی قاچدی."هه او لدو.بو چوخ یاخشی اوغلان دیر.نه سئوگی سی آدامین ایچینه ایشلیر .نه آدامی -
زحمته سالیر. نه ده آیریلیغی قورخونج اولار...آمما اونونلا نئیله ییم من؟بو آیریلیقدان اوزومو بیر تهر قورتارمالی یام."کوکسونو اوتوردو."آمما او وار کن .من وار کن .آیریلیق دا اولاجاق.ایکیمیزدن بیری اولمامالی دیر!"دیسکیندی."یوخ .اولماز من اولمالی یام.قالمالی یام.یئنی بیریسینی تاپمیشام.صاباحدان سئوگیلیم اولاجاق
!او اولمامالیدیر.اونون اولماغی نه یه لازیم؟!من ایسته دیکلریمی اوندان آلمیشام.داها اونا ائحتیاجیم یوخ.
آمما او وارکن .آیریلیق دا سوره جک. او اولمامالیدیر.آیریلیق بیتمه لی دیر.من نیه اولوم کی؟بو ایش محکوم لارینکی دیر. اونو....." قیزین بئنیزی گولدو!
چهارشنبه 29 اردیبهشت 1389
نویسنده: ائلمان اورمولو
چهارشنبه 29 اردیبهشت 1389
نویسنده: ائلمان اورمولو
اینتئرنئت دوستو
گؤره سن بیزیم اینتئرنئت دوستلاریمیز بئله دئییل لر؟
سؤزون دوغروسو آدام بو عكسی گؤره نده جانینا خوْف او تورور كی گؤره سن منیم دوستلاریم بئله دئییللر؟
راستی نكنه دوستان اینترنتی ما اینگونه باشند.
راستش آدم وقتی این عكس و می بیند ترس وجودش را می گیرد كه نكنه دوستان من هم اینگونه باشند.
چهارشنبه 29 اردیبهشت 1389
نویسنده: ائلمان اورمولو
چهارشنبه 29 اردیبهشت 1389
نویسنده: ائلمان اورمولو
تصاویری بسیار زیبا از بانوان طرفدار تیم تراکتورسازی آذربایجان
سه شنبه 28 اردیبهشت 1389
نویسنده: ائلمان اورمولو
سه شنبه 28 اردیبهشت 1389
نویسنده: ائلمان اورمولو
سه شنبه 28 اردیبهشت 1389
نویسنده: ائلمان اورمولو
چوخ کچمیشم بو داغلاردان
دورنا گوزلی بولاقلاردان
ائشیتمیشم اوزاقلاردان
ساکت آخان آرازلاری
سینامیشام دوستی، یاری ...
ائل بیلیرکی، سن منیمسن
یوردوم، یووام، مسکنیمسن
آنام، دوغما وطنیمسن!
آیریلارمی کونول جاندان؟
آذربایجان، آذربایجان!
من بیر اوشاق، سن بیر آنا،
اودور کی، باغلیام سانا
هانکی سمته، هانکی یانا
هی اوچسام دا یووام سنسن،
ائلیم، گونوم، اوبام سنسن!
فقط سندن گن دوشنده،
آیریلیق مندن دوشنده،
ساچلاریما دن دوشنده،
بوغار آیلار، ایللر منی،
قیناماسین ائللر منی
داغلارینین باشی قاردیر،
آغ ئورپگین بولوتلار دیر،
بویوک بیر کچمیشین واردیر،
بیلینمه ییر یاشین سنین
نه لر چکمیش باشین سنین
دوشدون اوغورسوز دیللره،
نحس آیلارا، نحس ایللره،
نسل لردن نسل لره
کچن بیر شهرتین واردیر
اوغلون، قیزین بختیاردیر ...
هی باخیرام بو دوزلره،
آلاگوزلی گونددوزلره،
قارا خاللی آغ اوزلره،
کونول ایستر شعر یازا،
گنجله شیرم یازا- یازا ...
بیر طرفین بحر خزر،
یاشیل باش صونالار گزر،
خیالیم دولانار گزر،
گاه موغانی، گاه ائلداری،
منزل اوزاق، عمر یاری!
سیرا داغلار، گن دره لر،
اورک آچان منظره لر،
جیران قاچار، جویور مه لر،
نه چوخدور اویلاغین سنین!
آرانین، یایلاغین سنین!
کچ بو داغدان، بو آراندان،
آستارادان، لنکراندان،
آفریقادان، هندوستاندان
قوناق گلیر بیزه قوشلار،
ظلم الیندن قورتولموشلار ...
بویرلرده لیمون ساری،
اگیر، سالیر بوداقلاری
داغلارینین دوم آغ قاری
یارانمیشدر قارلی قیشدان،
بیر سنگردیر یارانیشدان
لنکرانین گلی رنگ- رنگ،
یوردوموزین قیزلاری تک،
دمله چایی، توک ویر گورک،
آنامین دلبر گلینی!
یادلارا آچما الینی!
ساری سنبل بیزیم چورک،
پامبوغمیز چیچک- چیچک،
هر اوزومدن بیر شیره چک
سحر- سحر آج قارینا
قوت اولسون قوللارینا
مین قازاخدا کوهلن آتا،
یالمانینا یاتا- یاتا
آت قان تره باتا- باتا
گوگ یایلاقلار بئلینه قالخ،
کپز داغدان گوگ گوله باخ!
ای آزادگون، آزاد انسان،
دویونجا ایچ بو بهاردان!
بیزیم خاللی خالچالاردان
سر چنارلار کولگه سنه
آلقیش گونش ئولکه سنه!
کونلوک کچیر قاراباغدان،
گاه بو داغدان، گاه اوداغدان،
آخشام اوستو قوی اوزاقدان
هوالانسین خانین سسی،
قارا باغین شکسته سی
گوزل وطن، معنان درین،
بشیگیسن گوزللرین!
عاشق دییه ر سرین- سرین،
سن گونشین قوجاغیسان،
شعر، صنعت اوجاغیسان
ئولمز کونول، ئولمز اثر،
نظامی لر، فضولی لر!
الین قلم، سینه ن دفتر،
دی گلسین هرنه یین واردیر،
دییلن سوز یادگاردیر
بیر دون بیزیم باکی یه باخ،
ساحللری چراغ- چراغ،
بوروقلارین هایقیراراق
نعره سالیر بوز چوللره،
ایشیقلانیر هر داغ، دره
نازلاندیقجا سرین کولک،
ساحللره سینه گرک،
بیزیم باکی- بیزیم اورک!
ایشیقدادیر قوت سوزی،
سحرلرین اولکر گوزی
گوزل وطن! اوگون کی، سن
آل بایراقلی بیر سحردن
الهام آلدین، یاراندیم من
گولور تورپاق، گولور انسان
قوجا شرقین قاپیسی سان!
دینله منی، گوزل وطن!
بیرسوز گلیر اورگیمدن:
خلقیمیزین عشقیله سن
گوله جکسن هر بیز زمان،
آذربایجان، آذربایجان!
شعر: صمد وورغون، 1935 میلادی ایلی
دوشنبه 27 اردیبهشت 1389
نویسنده: ائلمان اورمولو
سئوگی-عشق
سئوگی شكیللری-عکس عاشقانه
سئوگی شكیللری-عكسهای عاشقانه
سئوگی چاغلاری--لحظه های عشق
دوشنبه 27 اردیبهشت 1389
نویسنده: ائلمان اورمولو
عاشیق اولموشام بیر نازلی یارا
قاش گؤزو قارا معصوم مارالا
بو فیكرو خیال، چوخداندی منی
محكوم ائله ییب ، چكیب دی دارا
سن بیر دولتدی قیزی
من ده فقیر بیر اوغلانام
سنین یئرین یوردون وار
من بیر آواره چوبانام
من غریب بیر مسافرم
یوللاردا گؤزلریم قالدی
بیلمدیم عزیزمی منیم الیمدن كیم آلدی
گئدیرم اؤز شهریمدن
منیم ائویم چؤللرده دی
من اؤلندن سونرا سندن آدیم دیلرده دی
آند ایچرم عزیزیم آنا میزین جانینا
قانیمی قاتارام من مظلوم لارین قانینا
بو دنیا نه سنه،منه ده قالماز
لیلی اؤز مجنونون چؤللره آتماز
عاشیق اؤز عشقینن اینتقام آلماز
عاشق یه یار نازی شدم
كه چشمو ابروش مشكیه و خیلی معصومه
خیلی وقته این فكرو خیال
منو به بند كشیده
تو یه دختر ثروتمندی هستی
من هم یك چوپانه فقیری هستم
من یه مسافره غریبی هستم
چشمای منتظرم به راهه
نفهمیدم عزیزه من رو كی از دستم گرفت
من از شهره خودم میرم
خونه من تو بیابونها ست
تو مال و ثروت زیاد داری
ولی من یك پسره فقیری هستم
عزیزم به جانه مادرمون قسم میخورم
خونم رو با خونه مظلومان یكی میكنم
این دنیا نه برای تو میمونه نه برای من
لیلی مجنون خودش رو رها نمیكنه
یه عاشق از عشق خودش انتقام نمی گیره
یورومو(نظر) اونوتما
نظر یادت نره


c: text/html

text:
كَدَر
یازار: آنتوان چخوف
چئویرن: ایلقار خیاولی
آخشامدی. قارین سولو ایری دنلری تزهجه یاندیریلان فنرلرین باشینا دولانیب آستاجا یوموشاق، اینجه اؤرتوك كیمی شیروانی داملارین اوستونه، آتلارین بئلینه و یولچولارین چیگین و بؤركونه قونوردو. آتداشقاسی سوروجوسو یوآن پوتاپوف، باشدان آیاغا قارا بورونوب، روحا بنزهییردی. اینسیانین سون درجه بوكوله بیلدیگی قدر بوكولوب، ترپنمهدن داشقانین اوستونده اوتوروب. اوزهرینه بیر شپه قار توكوسن بئله اونو دوروب سیلكهلنمهگه ماراغلاندیرمازدی. اینجارسیز آتیدا دوم آغ قارا بورونوب اؤزو كیمی ترپشمهدن یئرینده دورموشدو. بدنیندن ائشیگه ووران سوموكلرینین و قوروجانلی قیچلارینین دورقونلوغو اونو اؤلومجول تورپاق چكن مادیانا بنزهدیردی. دئیهسن اودا یئیهسی كیمی فیكره گئدیب. آخی نئجه اولا بیلر بیر آتی جوت آرخاسیندان، آلیشدیغی او گؤزل سئومهلی منظرهلردن اوزاقلادیب گتیریب بورادا قیمیلدایان اینسانلار ایچینده، بو سس كوی ایچینده و تلم-تلهسیك اوتای بو تایا قاچان اینسانلار آراسیندا بیراخاسان و او فیكره گئتمهیه ...!
ایندی هاچانداندیر یوآن و آتی یئرلریندن دَبَرمهییبلر. گوناورتادان قاباق طؤولهدن چیخیبلار و هلهده كی هلهدیر بیر یولچو بئله راستلارینا كئچمهییب. آرتیق قارانلیق شهره چؤكوب و فنرلرین اینجارسیز ایشیغی آزجا جان آلیب قیزاریر و گئتگئده خییاوانداكی اینسانلارین سایی داها دا آرتیر.
بیردن یوآنین قولاغینا بیر سس دهییر:
- سوروجو! ویبورسكایا سور! سوروجو ...!
یوآن اؤزونو دبردیر. قار دنهلری یاپیشمیش كیپریكلری آرخاسیندان اوزون پالتویا بورونموش بیر نیظامی گؤزونه ساتاشیر.
- سوروجو! یاتمیسان؟ دئدیم سور ویبورسكایا.
یوآن دینمهدن قامچیسین قالدیریر. دئمك سن دئیهندیر! چیگینیندن و آتینین بئلیندن قار پارچالاری یئره سوورولور ...
نیظامی داشقایا قالخیر، سوروجو دوداقلارین اوینادیر، بوینون قاز بوغازی كیمی اوزادیر، آزجا یئریندن دورور و قامچیسین عادت اوزوندن توولاییر. آت بویونون بوروب، جانسیز قیچلارین قاتلاییب آستاجا یولا دوشور ...
داشقانین یولا دوشمهسیندن چوخ كئچمیر كی قارالتی كیمی قیمیلدایان جاماعاتدان قیشقیریق چیخیر:
- هارا گئدیرسن؟! دوز یولونا گئت ...
نیظامی حیرصلهنهرك دئییر:
- داشقا سورمك باجارمیرسان؟ دوز گئت دا!
سوروجو دئیینیر، آتین بورنو خیاواندا گئدنلردن بیرینین چیگنینه دهییر، غضبله یوآنا بیر باخیش آتیر و سسسیزجه قولونداكی قارلاری چیرپیر. سانكی یوآننین آلتیندا ایگنه قالیبمیش كیمی هئی یئرینده چابالاییر، اوتای بو تایین دومسوكلهییر و ائعتیراضلا دولو گؤزلرینی اوتای بو تایا یاییر؛ سانكی بیلمیر هاردادیر و ندن بورادادیر. نیظامی ظارافات ائدیر:
- قریبه پیس آداملاردیرلار؛ سانكی آند ایچیبلر سنینله ساواشسینلار یاداكی آتینین آیاقلاری آلتینا آتیلسینلار.
یوآن یولچویا ساری دؤنور، گؤزلرینه باخیر و دوداقلارین دبردیر... بیر شئیلر دئمك ایستهییر آنجاق آنلامسیز و بوغونوق سؤزجوكلر آغزیندان چیخیر.
نیظامی سوروشدو:
- نه دئدین؟
یوآن گولومسونهرك، اودقونوب بوغازین صافالدیر و توتقون بیر سسله دئییر:
- ارباب! ... من ... اوغلوم كئچن هفته اولدو.
- هاه... ندن اؤلدو؟
یوآن گؤودهسین یولچویا ساری چئویریب دئییر:
- آللاه بیلیر! قیزمادان اؤلوب سانكی. اوچ گون خستهخانادا یاتدی سونرادا اؤلدو. آللاهین ایستهگی ایدی.
قارانلیقدان بیر سس قووزانیر:
- شئیطان، باشینی چئویر! قوجا كافتار، آداملاری آیاقلاماقمی ایستهییرسن؟ گؤزلرینی یولا تیك!
یولچو دئییر:
- یئیین گئت! داها یئیین! بئله گئتسن صاباحادا ویبورسكایا چاتانماریق. یاللاه آتی قامچیلا!
سوروجو بوینون چئویریر. بیرآزدا یئریندن قالخیر و اؤزل بیر آغیرلیقلا قامچیسینی توولاییر. سونرا بیر نئچه دؤنه یولچویا دؤنوب باخیر آنجاق یولچو گؤزلرین باغلاییب، دئمك یوآنین سؤزلرینی ائشیتمك ایستهمیر. ویبورسكایا چاتیرلار، یولچو داشقادان ائنیر. یوآن داشقانی موسافیرخانا اؤنونده ساخلاییر، بوكولوب یئنهده ترپشمهدن اوتورور ...
یئنهده سولو قارلار كورهگین و آتینین بئلین آغارتماغا باشلاییر. بیر ایكی ساعات بئله كئچیر.
اوچ گنج قالیشلارین داشلارا چیرپا-چیرپا، بیر-بیرلرین سؤیهركن داشقایا یاخینلاشیرلار. ایكیسی اوزون بویلودور، آنجاق او بیری گوده و قوزبئلدیر.
قوزبئل قیریلما سسینه بنزهر بیر سسله باغیریر:
- سوروجو! شهر كؤرپوسونه گئت ... اوچوموزه یاریم روبل ...
یوآن قامچیسین اوینادیر و دوداقلارین دبردیر. یاریم روبل عادی كیرایهلردن بئله آزدیر ... آنجاق بوگون بازارلیغا حالی یوخدور. آرتیق بیر روبل، بئش روبل اونا فرق ائتمیر، یئتر كی یولچو گلسین دئییر ...
گنجلر بیربیرلرین سؤیهركن داشقایا ساری گلیرلر و اوچوده بیردن داشقایا مینیرلر. كیملر اوتوروب كیمین آیاق اوسته دورماسی اوسته دیدیشیرلر. بیرآز سؤیوب یامانلاماقدان سونرا بئله قرارا گلیرلر، قوزبئل هامیدان قیسا اولدوغونا گؤره آیاق اوسته قالمالیدیر. بئلهلیكله قوزبئل آیاقلاری اوسته سوروجونون دیك آرخاسیندا دورور و اؤزل بیر سسله قیشقیریر:
- هئیله قارداش! یامان بؤركون وار! بوتون پطرزبورگو گهزسن تایی تاپیلماز.
یوآن گولور و دئییر:
- هئی ... هئی ... نئجهدیر؟
- نئجهدیر؟! نئجهدیر؟ هئیلهمكدیر! ایستهییرسن بوتون یولو بئله سورونه- سورونه گئدهسن؟ ها؟ دئیهسن گؤیلون قاپاز ایستهییر ها!...
اوزونلارین بیری دئییر:
- باشیم پارتلاییر ... دونن گئجه منله واسكا، دئگماسوفون ائوینده دؤرد شوشه كینیاك ایچدیك.
او بیری اوزون حیرصلهنیب دئییر:
- بیلمیرم نییه بئله یالان دئییرسن، اؤزوده ایت كیمی!
- یالان دئیهنی آللاه باتیرسین ...
- سنینده دوز دانیشماغین سیچانلار آسقیریر دئیهنلر كیمی بیر شئیدیر.
یوآن گولور دئییر:
- هئی ... هئی ... قریبه سرخوش اربابلاردیرلار.
قوزبئل حیرصلهنیب دئییر:
- توه! جهنم شئیطانی! كؤهنه طاعون! یئیینلهدیرسن یا یوخ؟ بئله ده داشقا سورهرلر آخی؟ قامچینی توولا گؤروم! یاللاه! یئیین گئت!
یوآن قوزبئل آرخاسیندا دئدیگی سؤیوشلری ائشیدیر، اینسانلارا باخیر و اورهگی یالقیزلیقدان بوشالیر. قوزبئل نفسی قالدیغی قدهر و اؤسگورك آمان وئردیگی قدهر دئیینیب، سؤیوش وئریر. اوزونلار نادژنا پئطرونا آدلی بیر قیزدان دانیشیرلار.
یوآن اونلارا باخیر و قیسا بیر سسسیزلیك اورتالیغا چؤكنده میزیلدانیر:
- كئچن هفته ... او ... گنج اوغلوم اؤلدو.
قوزبئل آه چكیر و اؤسگوركدن سونرا آغزین سیلهرك دئییر:
- اؤلوم حاققدیر ... هئیله! دوستلار من بو سوروجودن آرتیق بئزدیم، هاچان چاتاجاغیق؟
- ائلهدیرسه، بیر قاپازلا اونو حالا گتیر دا!
- آمانسیز عجل! ائشیتدینمی؟ قاپاز ایستهییرسنمی؟ سنین كیمی آداملارا تعاروف ائلهسهلر یئریمكدن ده یاواش سورهرسیز ... ائشیدیرسن! یوخسا سؤزلریمیزی بوشا وورورسان؟
بوندان سونرا یوآن آرخاسیندان گلن سسلری ائشیتمیر، سادهجه بیر ویزیلتی كیمی! لاپدان گولور:
- هئی ... هئی ... سرخوش اربابلار ... آللاه سیزی ساخلاسین!
اوزونلارین بیری سوروشور:
- داشقاچی! آروادین وارمی؟
- منی دئییرسینیز؟ هئی ... هئی ... هئی ... سرخوش ارباب ایندی آرتیق بیر دهنه آروادیم قالیر اودا قارا توپراقدیر ... هاه ... هاه ... یانی قَبیر ... گنج اوغلوم اؤلدو و من هلهده دیرییم. قریبهدیر، عزراییل منی آپارماقدنسا اوغلومو آپاردی!
یوآن باشینی چئویریر اوغلونون نئجه اؤلدویونو دانیشسین كی، قوزبئل راحات بیر نفس آلیب دئییر، آللاها چوخ شوكور سونوندا چاتدیق. یوآن یاریم روبل اونلاردان آلیر و بیر نئچه واخت بیر ائوین دهلیزینده ایتن بو اوچ گنجین آرخاسینجا باخیر. یئنیدن قورخونج سسسیزلیك و یالقیزلیق گلیب یاخاسین توتور.
بیرآز سولوخان كَدر یئنیدن باش قالدیریر و گؤودهسین سیخیر. یوآننین گؤزلری ایشكنجه چكن اینسان كیمی جاماعات آراسیندا ایتیر.
دوغوردانمی بو نئچهمین آدامین آراسیندا بیر آدام بئله یوخدور كی یوآنین سؤزونه قولاق آسا؟ جاماعات اونو سایمادان ایچیندهكی دردی اؤنمسهمدن اؤز یولون گئدیر ... یوآنین كدری درین و سونسوزدور. سینهسینی یاریب كدرین اورهگیندن چیخارتسایدیلار، بوتون دونیانی آغزینا آلاردی، آنجاق اؤزون ائله بو دار دهلیكده گیزلهدیب كی، گوندوز چاغی چیراغلا بئله اونو تاپماق اولماز.
یوآن اَلی توربالی بیر قاپیچینی گؤرور ایستهییر اونونلا دانیشسین، سوروشور:
- گؤزلیم، ساعات نئچهدیر؟
- ساعات اوندور! بورادا نهیه دوروبسان؟ بیرآز قاباقلیق گئت!
یوآن نئچه آددیم قاباقلاییر، كدر ایچین بورویوب و اونو اؤز آلتیندا ازمهگه چالیشیر. آرتیق اینسانلارا اوز ووروب اونلارلا دانیشماقدا كار سالمیر. بئش دقیقه چكمیر اؤزونو شاخالدیر، سانكی آغیر بیر سانجی حیس ائدیر، قامچیسین اوینادیر. آرتیق دؤزه بیلمیر دوشونور:
- طؤولهیه قاییدیب داشقانی آچماق لازیمدیر.
سانكی آتی دوشونجهسین ائشیدیر و یولا دوشور، بیر ساعات یاریمدان سونرا بؤیوك و كیرلی بیر سوبانین یانیندا اوتوروبدور. نئچه كیشی یئرده و نئچهسی ده میزلرین اوستونده یاتیبلار و خورولداییرلار. توستو قارا ایلان كیمی هاوادا قیوریلیر. ایچهری ایستیدیر آنجاق هیس آدامی بوغور. یوآن یاتانلارا باخیر و تئز گلدیگیندن پئشمان اولور. اؤز-اؤزونه دئییر: یونجا دالیجادا گئتمهدیم؟ بو غم كدرین ندنی ائله بودور، ایشینی بیلن كیمسهنین اؤزوده آتیدا توخدور همدهكی همشه راحاتدیر؟
بوجاقلارین بیریندن گنج بیر داشقاچی یوخودان اویانیر، یوخولو یوخولو الین سو دولونا اوزادیر. یوآن سوروشور:
- سو ایستهییرسنمی؟
- هه
- یاخشی ... ایچ ساغلیغا قارداش! منیم اوغلوم اؤلدو. ائشیتدین؟ بو هفته خستهخانادا ...
یوآن گنجه باخیر گؤرسون سؤزلری اونو ائتیكیلهییرمی؟ آنجاق اونون اوزونده هئچ بیر دییشیكلیك گؤرمور. گنج اوغلان یورغانین باشینا چكیب یئنه یاتیر. قوجا دریندن بیر آه چكیر، قولاغینین دالین قاشیییر. گنج اوغلانین یوخویا ائحتیاجی اولدوغو كیمی یوآندا دانیشماغا ائحتیاجی وار. ایندی دوز بیر هفته اوغلونون اؤلوموندن سوووشور، هلهدهكی هلهدیر كیمسه ایله اونا گؤره دانیشا بیلمهییب. سؤز گرك دوشونجه اوزوندن و ترتیبله دانیشیلسین. اوغلونون نئجه ناخوشلادیغی، نئجه آغری چكدیگی، اؤلومدن قاباق نهلر دئدیگی، اؤلوم تؤرهنی و نئجه خستهخانا دا اوغلونون پالتارلاری دالینجا گئتدیگی گرك دئییلسین. كندلرینده آنیا، اوغلونون آداقلیسی یالقیز قالیبدیر، اونداندا دانیشماق لازیمدیر. دئدیكلریم آز دئییل آخی! ائشیدنلر گرك آه چكیب آغلاسینلار.
یوآن اؤزو-اؤزونه دئییر:
- گئدیم آتیما بیر باش چكیم، یاتماغا واخت چوخدور.
پالتارلارین گئییر، طؤولهیه، آتینین اولودوغو یئره ساری یوللانیر. یولدا یونجا ایله سامان آلماق و هاوایا گؤره دوشونور. یالقیز اولاندا اوغلونا دوشونه بیلمیر. بیری ایله اوندان دانیشماق اولور آنجاق یالقیزلیقدا اونا دوشونمك و اوزونو خاطیرلاماق دؤزولمزدیر.
یوآن آتینین پاریلدایان گؤزلرین گؤرهنده سوروشدو:
- نه چئینهییرسن؟ یاخشیدیر چئینه! ایندی كی یونجان یوخدور سامان یئ! بلی! من آرتیق قوجالیب الدن دوشموشم، سنه یونجا تاپانمیرام. حئییف! بو اوغلومون ایشی ایدی. دیری قالسایدی داشقاچی اولاجاقدی.
یوآن بیرآنلیق سوسور سونرا یئنه سؤزونه داوام ائدیر:
- قارداش! سئویملی آتیم! بئلهدیر. اوغلوم، قوزمایونیچ! آرتیق آرامیزدا یوخدور. بوندان آرتیق یاشاماق ایستهمهدی. ناكام دونیادان گئتدی. بئله دوشون بیر دایچا وار و سن اونون آناسیسان و بیردن بیره او اؤله!
دوغوردان اورهیین یانمازمی؟
آت ائله چئینهیه- چئینهیه یوآنا قولاق آسیردی. بورنونون دهلیییندن چیخان بوغ یوآنین الینه دهییردی. یوآن اؤزونو ایتیریر، بی آنلیق اؤز آداملیغینی یاددان چیخاردیب اینسانلارا دئیه بیلمهدیگی هر شئیی آتینا دئییر و اورهگین بوشالدیر... .
ایلقار خیاولی
سون 14/8/1391
+0 بهین

robotstxt: allowed

filter: keep


text:
مضحکه / اوزئییر حاجیبیلی
مضحکه
اوزئییر حاجیبیلی
کندلینین بیری بوغداسینی، باراماسینی آپاریب بازاردا دَیر-دَیمزینه ساتیب بیر دنه آت، بیر دنه ائششک و اَینینه ده بیر دست پالتار آلیب، ائوینه طرف گئدیردی….
بیر نفر بَی بونو گئندن گؤردو و تعجوب ائلهدی کی، کندلینین هم آتی وار، هم ده ائششگی. دالدان کندلییه یاخینلاشیب باشینا ائله بیر قاپاز سالدی کی، کندلی آنجاق بیر ساعاتدان سونرا آییلا بیلدی و آییلاندان سونرا دا باخیب گؤردو کی، ائششک یوخدور.
یاساوول کندلینین آتینا باخیب شیکایتینه قولاق آسدی، آما شیکایت "حاقی" آز اولدوغونا گؤره، کندلییه بیر نئچه دنه قامچی چکدی و دئدی:
- باغلا آتینی بورادا، گئت اطرافی گز، بلکه ائششگین تاپیلا.
کندلی آتینی یاساوولا تاپشیریب، ائششگی آختارماغا گئتدی. چوخ گزدی، چوخ دولاندی، هرچند بگین قاپیسیندا بیر ائششک گؤردو کی، اؤز ائششگینه چوخ اوخشاییردی، آما او جوره شئیلری فیکرینه گتیرمهیه جورأت ائلهمهدی و قاییتدی کی، بلکه یاساوول بیر کؤمک ائلهیه، آما نه یاساوولدان و نه آتدان بیر نیشان دا گؤرمهدی.
کندلی خوفا دوشدو، ائله بیلدی کی، بونلار هامیسی یوخودور. اونون اوچون اؤزونو چیمدیکلهدی کی، آییلسین، آما گؤردو کی، خئیر، یاتماییبدیر.
بیکئف و بیداماق بیر چایین قیراغیندا اوتوروب ائوینه قاییتماغا اوتانیردی. گؤردو کی، بیر نفر ساریقلی گلیر. کندلی دوروب ایکیقات اَییلدی و یئنه بیداماق یئرینه اوتوردو. ساریقلی دئدی:
- ندیر کی، بئله بیداماقسان؟
کندلی آغلایا-آغلایا احوالاتی نقل ائلهدی.
ساریقلی بونون تزه لیباسینا دیقّت یئتیریب دئدی:
- من سنه علاج ائدرم.
یازیق کندلی شادلیغیندان بیلمهدی کی، نه قاییرسین، اؤزونو ییخدی ساریقلینین آیاغینا. ساریقلی دئدی:
- سنین آتینی دا، ائششگینی ده جین اوغورلاییبدیر و جین ده سنین بو لیباسیندادیر. اونا گؤره بو لیباسی اووسونلاماق لازیمدیر و ایللا باشینا چوخ بلالار گلر.
کندلی جین آدینی ائشیدن کیمی دلیتک پالتارینی چیخاردیب توللادی. ساریقلی بیر دوعا اوخودو و دئدی:
- بیر قدر یات.
اونسوز دا ایت کیمی یورولموش کندلی باشینی یئره قویان کیمی یوخو باسدی و یوخوسوندا گؤردو کی، ائششگی ده، آتی دا تاپیلیب، کیشنهیه-کیشنهیه بونون یانینا چاپیرلار. کندلی سئویندیگیندن ائله چیغیردی کی، اؤز سسینه اویاندی و اویانیب گؤردو کی، نه ساریقلی وار، نه پالتار. بینوانی دهشت باسدی. الینه بیر چوماق آلیب اؤزونو قورویا-قورویا کندینه یئتیردی. خالق ییغیلیب دئدیلر کی، آ کیشی، دلی اولوبسان ندیر؟ لوت گزیب اؤزونو قورویورسان؟
دئدی:
- آتیمی اوغورلادیلار، ائششگیمی اوغورلادیلار و پالتارلاریمی اوغورلادیلار. ایندی قورخورام کی، اؤزومو ده اوغورلایالار.
کؤچورن:عباس ائلچین


text:
ایلک دفعه بئل- کورَک آدلاری نئجه یارانمیشدیر ؟
ایلک دفعه
بئل- کورَک آدلاری نئجه یارانمیشدیر ؟
حسن راشدی
" بو مقاله ایلک دفعه ۱۳۶۷ جی ایلده یازیلمیش و ۶/۱۵/ ۱۳۶۷ تاریخینده مطبوعاتدا چاپ اولموشدور "
اینسانین هر بیر زاماندا آد قوْیماغا احتیاجی اوْلموشدور.
ابتدایی اینسانلار گوندهلیک احتیاجلارینی تأمین ائتمک اوچون آدلاردان استفاده ائتمهیه اؤزلرینی مجبور گؤرموشلر. ائله نظره گلیرکی، ابتدایی اینسانی آد قوْیما فکرینه دوشَن زامان هر شئیدن اوّل اؤز هَندهوَرینده اوْلان شئیلره آد قوْیموش و اوْنلاردان گوندهلیک دانیشیغیندا استفاده ائتمیشدیر.
ایلک آدلارین نئجه یارانماسی بارهده هئچ بیر بحثه گیریشمهدن ظن ائدیریک کی، اینسان اؤز بدنینین ظاهری اعضاسینا آد قوْیماغی ایلک لازیمی آدلاردان سایمیش و باشقا شئیلرهده آد قوْیماقدا بدن اعضاسی آدلاریندان استفاده ائتمیشدیر.
نظره گلیر ابتدایی اینسان، طبیبعتده گؤردویو بعضی شئیلره و یا اؤزو اختراع ائتدیگی ساده وسیلهلره آد قوْیماق اوچون بدنین ظاهری اعضا آدلاریندان بهرهلنمیشدیر. البته بو آدلاردان بهرهلَنمک اوْ دئمک دئییلدیرکی، اینسان هئچ بیر دلیله استناد ائتمهدن بو آدلاردان فایدالانمیشدیر؛ بلکه عکسینه اوْلاراق اوْنلار دوزگون شباهتلر و اوْخشارلیقلاردان فایدالاناراق یئنی آدلار دوزلتمیشلر.
اینسان هر بیر زامان راحات یاشاماق اوچون چالیشیب و اوْنونلا قارشیلاشان طبیعت چتینلیکلرینی آرادان قالدیرماق اوچون ساده اختراعلاردان توُتوب بو گونکو مُرکّب اختراعلاری مئـیدانا چیخارمیشدیر.
اوْنون اختراع ائتدیگی ساده وسیلهلرین آدلاریدا اؤزو کیمی ساده اوْلموشدور. اینسان، قیش زامانی اؤز یاشادیغی مُحیطین اطرافینی قاردان تمیزلَمک اوچون «کورَک» وسیلهسینی اختراع ائتمیشدیر؛ بو وسیله ایلک دفعه کیملر طرَفیندن اختراع اوْلوب و ایلک دفعه هانسیدیلده اوْنا آد قوْیولوبسا بیر زاد بیلمیریک، لاکین تورکلرده،باشقالاری کیمی اوْنا اؤز دیللرینده آد قوْیموشلار. نظره گلیر تورکلر «کورَک» وسیلهسینه آد قوْیماق اوچون اینسان بدنینین دال قسمتیندن یعنی چیگینلردن باشلانیب آشاغا داوام ائدن اینسانین کورَگیندن استفاده ائدیب، اوْنون هامارلیغی ایله اختراع اوْلونان و قار کورویَن وسیلهنین هامارلیغینی بیر شکیلده گؤروب بو وسیلهیه «کورَک» آدی وئرمیشلر.
اوْنلار باشقا اختراع اوْلونان وسیلهنین آدینیدا اینسان بدنینین شباهتیندن آلمیش و اوْنا « بئل» آدی وئرمیشلر.
یئر قازماق اوچون و پالچیق توُتماق اوچون اختراع اوْلونان وسیلهنین آدی اوْنا گؤره « بئل» قوْیولموشدورکی، بو وسیله اینسانین کورَگیندن آشاغا ادامه تاپیب و یانا ( باسنه) ختم اوْلان و کورَکدن چوْخ اگریسی اوْلان اینسانین «بئل» ینین اگریسینه داها چوْخ شباهتی اوْلموشدور.
یئری گلدیکده دئمهلیییککی، فارسدیلینده ده بئله شباهتلردن استفاده اوْلونموشدور؛ مثلاً فارسلار دیلیمزده کورَک آدلانان وسیلهیه «پارو» آدی وئرمیشلرکی، «روی پا» یعنی آیاغین اوستو معناسیندادیر.
فارسلاردا بو وسیلهنین هامارلیغینی آیاق اوستو هامارلیغینا اوخشادیب و "پارو" آدی وئرمیشلر. البته اوْنلار «بئل» وسیلهسینین آدینی بیزدن گؤتورموش و اوْنا «بیل» دئمیشلر، نئجه کی، «ائل» سؤزونو بیزدن آلیب اوْنا «ایل» دئمیشلر!
بدن آدلاریندان گؤتورولموش آدلارین بیریده «تَپه» سؤزو دور. تپه سؤزو و یا یئرین نسبتاً اوجا قیسمتی اوْنا گؤره «تپه» آدلانمیشدیرکی، یئرین بو قیسمتی اطراف قیسمتلرله مقایسه اوْلدوقدا اَن اوجا قیسمتدیر. تورکلر یئرین بو قیسمتینی اینسان بدنینین اَن اوجا قیسمتی اوْلان یعنی باشینین اوستو تپهسینه اوْخشاتدیقلاری اوچون اوْنا « تپه» آدی وئرمیشلر.
«بوغاز» کلمهسی ایسه اوچ مفهوم اؤزو ایله داشییر؛ بیری اینسان بدنینین یئمک یوْلو " بوغاز "یدیر، ایکینجیسی احتمالا بو کلمهدن گؤتورولموش و اینسانین بدنی ایله باشی آراسیندا داریسقال بیر کئچیت کیمی اوْلان بوغازینا اوخشاداراق ایکی دنیزی نسبتا داریسقال بیر سوُ یوْلو ایله بیر- بیرینه یاپیشدیران مکانا، " بوغاز " ( تنگه ) دئمیشلر، اوچونجوسو ایسه، "بوغاز " سؤزو حیوانلارین حامیله اوْلماق حالتینه دئیلیرکی، احتمال اوُزوندن بو حالتده اینسانین (کیشی لرین) بوغازینیندیک قسمتینین اوْخشارلیغیندان گؤتورولموشدور!
تورکلر بدن اعضاسی آدلاریندان تکجه مطلق شکیلده یوْخ بلکه اوْنلارا شکیلچی آرتیرماقلا دا یئنی آدلار دوزلتمیشلر؛ مثلاً گؤز اوستونده هیلال شکیلده اوْلان « قاش» سؤزوندن استفاده ائدیب قاشا اوْخشار اختراع ائدیلن یئمک وسیلهسینین آدینی « قاشیق» قوْیموشلار، بو سؤز « قاش» کؤکو ایله « ایق» شکلیچیسیندن دوزلمیش یئنی بیر سؤزجوکدور. البته قاشیق سؤزونون کؤکو « قاشیماق» (یونماق) مصدریندن گؤتورولموش اوْلدوغودا حدس ائدیلیر.
تورکلر، بدندن آیریلان قیچین اَن اوّل بؤلومو یعنی « بوُد» عضوونه اوْخشایان آغاجین شاخهسینه «بوُداق» آدی وئرمیشلرکی، بو کلمه « بوُد» سؤزو ایله « آق» شکیلچیسیندن تشکیل تاپمیش یئنی بیر سؤزجوک اوْلاراق تانینمیشدیر. بوُداق آدیدا بدنین طبیعی اوْخشارلیغیندان گؤتورولموشدور، چونکو آغاجین بوُداغی دا آدامین بوُدو کیمی آغاجین بدنیندن آیریلمیش بیر عضوو کیمیدیر.
بدن اعضاسی آدلاری تورکلره بیر آد قایناغی کیمی اوْلموش، حتّا بدنین بیر عضوونون آدیندان فایدالانیب اوْنا شکیلچی آرتیرماقلا باشقا بدن عضوونه آد قوْیموشلار.
«قوْلتوق» سؤزو همین آدلاردان بیریدیر. قولتوق سؤزو «قوْل» کلمهسی ایله «توُق» شکیلچیسینین بیرلَشمهسیندن مئیدانا گلیب و قوْلون بدندن آیریلان قیسمتینه وئریلمیشدیر. تورکلر، بدن اعضالاری آدلارینین بعضیلرینی بدنین جهتلریندن گؤتورموشلر، یعنی اوْنلار اوْ عضوون، بدنین هانسی جهتینده یئرلشمهسیندن فایدالاناراق اوْنو آدلاندیرمیشلار؛ «بؤیرَک» و «دالاق» آدلاری بدنین جهتلریندن آلما آدلارداندیر.
اینسانین بؤیرَکلری اوْنون بؤیورلرینده اوْلدوغونا گؤره «بؤیرَک» آدلانیب و «دالاق» ایسه اینسانین نسبتاً دال (بئل) جهتینه یاخین اوْلدوغوندان «دال» آدی ایله «آق» شکلیچیسیندن دوزَلیب «دالاق» آدلانمیشدیر.
هله قلمه گتیردیگیمیز آدلاردان علاوه چوْخلو مُرکّب آدلار وارکی، بدن اعضالاریندان آلما آدلارداندیر، لاکین بوُرادا اوْنلارین هامیسیندان آد آپارماق امکان محدودهسیندن قیراقدیر.


text:
اگر یوخویدوسا …
آغ بیر دونیا ایدی ، اوگونکو دونیا
« آی » دا کؤکسوم اوسته دوشموشدو اوگون
بلکه حیات ایدی بلکه ده رؤیا
آچیلدی یاخاسی ، ماوی بیر گؤیون
ناغیلا دوشموشدوم بیر آغ ناغیلا
اوره گیم اووجومون ایچینده ووردو
حس لر یئر وئرمه دی اوگون آغیلا
بیر علوی خومارلا ، قارشیمدا دوردو
دونیا اوزو بویدا ، قار یاغدیرمیشدی
یاندیردیم بو بیاض آغلیق ایچینده
دونیا یامانلیغی یادیرغامیشدی
تمنا یوخ ایدی ساغلیق ایچینده
بولودلار گؤزونو سیخمیردی داها
گؤزو یومولویدو دویغولارین دا
هیچ کس متاعینی ساتمیردی باها
آیدینلیق گؤروردو ، یوخولاریندا
شیرین لیک آخیردی بولاغ دان اوگون
کونلوم سو گؤلونده چیمیردی ، نه غم
دئدیم اوجا داغلار سیزده دیز چؤکون
بو گون من سیز لردن یوکسه یم
سؤزومه باخیرکن ، بیاض تپه لر
سونبول شلاله لر ، اوستومه آخدی
اه نه لر یازیلدی عومرومه نه لر
نه دئییم سویله مک بلکه گوناهدی !
کؤکسومده گول آچدی چاغلادی یازیم
او یازی دونیانین باهاری ساندیم
او حیات ایدیسه یوخو نه لازم ؟
اگر یوخویدوسا نییه اویاندیم ؟!
شاعیر : نصرت کسمنلی
Filed under: نصرت کسمنلی,تورکی شعرلر Türkcə şeirlər Etiketlənmiş: | نصرت کسمنلی,نصرت کسمنلی نین شعرلری,آذربایجان شعرلری,اشعار ترکی نصرت کسمنلی,تورکی شعر,سئوگی شعرلری,شعرهای ترکی


text:
سنه حیاتدا هند محبتی، فرانسه سعادتی، تورک گؤزللیگی و ان اساسی آذربایجان تویو آرزو ائدیرم. آد گونون موبارک
Sənə həyatda hind məhəbbəti, Fransa səadəti, türk gözəlliyi və ən əsası Azərbaycan toyu arzu edirəm. Ad günün mübarək آرزو ائدیرم حیاتین گؤی قورشاغی کیمی رنگارنگ، بال کیمی شیرین، سو کیمی صاف، ناغیللار کیمی جالیب اولسون! آد گونون موبارک
آرزو ائدیرم حیاتین گؤی قورشاغی کیمی رنگارنگ، بال کیمی شیرین، سو کیمی صاف، ناغیللار کیمی جالیب اولسون! آد گونون موبارک
Arzu edirəm həyatın göy qurşağı kimi rəngarəng, bal kimi şirin, su kimi saf, nağıllar kimi maraqlı olsun! Ad günün mübarək
گؤی قورشاغی: رنگین کمان آد
گونونو تبریک ائدیرم! یاشا دئمیرم، چونکی یاشی الله وئریر. بیر دنه دئییرم
کی، الله وئرن یاشی دیرینجه یاشایا بیلهسن. آد گونون موبارک
آد
Ad gününü təbrik edirəm! Yaşa demirəm, çünki yaşı Allah verir. Bir dənə deyirəm ki, Allah verən yaşı dəyərincə yaşaya biləsən. Ad günün mübarək
دیر:ارزش دیرینجه:به اندازه ارزش اش نئچه آرتیق بیر یاز گونو، یاز سحری دوغولدون سن! ایل
گوندور کی، دونیانین ان ساده اینسانینی نئجه تبریک ائدجییمی فیکیرلشیردیم.
سادهلیک باش اوجالیغیدیر بس سادهجه آد گونون موبارک
نئجه ایلدیر کی، سنین آد گونونو هامیدان اول تبریک ائدیرم. بو ایل ده ایلک
اولاراق سنی تبریک ائدیرم. بونونلا بیر نوع اؤزومو سنه اوخشادیرام، آخی
سن هر زامان بیرینجی سن
یاز فصلیندن باشلاییر. سن ده منیم عمرومه دوغان گونشیم، باشلایان تزه
ایلیمسن.آرزولارینا چاتاسان، آخان گؤز یاشلارین یالنیز سئوینج یاشلاری
اولسون. آتدیغین هر آددیم اوغور، باش اوجالیغی گتیرسین سنه، یاز چیچکلری
میوهلری گتیرن کیمی
نئچه
آرتیق
بیر یاز گونو، یاز سحری دوغولدون سن! ایل
Bir yaz günü, yaz səhəri doğuldun sən! Bilirsənmi, günəş təqvimində il yaz fəslindən başlayır. Sən də mənim ömrümə doğan günəşim, başlayan təzə
ilim, ülvi arzularımsan. Arzularına çatasan, axan göz yaşların yalnız
sevinc yaşları olsun. İlk baharın abu-leysanı kimi, atdığın hər addım uğur, baş ucalığı gətirsin sənə, yaz çiçəkləri meyvələri gətirən kimi
گونش:خورشید یالنیز: فقط سئوینج:شادی آددیم: قدم نئچه
ایللردیر گؤردوگوم، هر گئجه معناسیزجا باخدیغیم اولدوزلار، بو گون سنینله
چوخ گؤزلدی. چونکی ایندی اونلارا باخدیقجا کئچیردیگیمیز گؤزل گونلری
خاطیرلاییرام. حیاتی منیم اوچون معنالی ائدن، یاشامامین تک آنلامی, آد
گونون موبارک
نئچه
Neçə illərdir gördüyüm, hər gecə mənasızca baxdığım ulduzlar, bu gün səninlə çox gözəldi. Çünki indi onlara baxdıqca keçirdiyimiz gözəl günləri xatırlayıram. Həyatı mənimçün mənalı edən, yaşamamın tək anlamı ad günün mübarək
آنلام: معنی
Filed under: تورکی اس ام اس و موبایل Türkcə sms və mobil zəngi Etiketlənmiş: | ad günü mısajları,ad günü sms,Azəri sms,doğum günü mısajları,doğum günü sms,Türkcə sms,آد گونو اس ام اس لری,آد گونون موبارک,آذری اس ام اس,تورکی sms,تورکی اس ام اس,دوغوم گونو میساژلاری,دوغوم گونو اس ام اس لری,دوغوم گونون موبارک


text:
بیر دیلبریم اولسا
اولمزدیم اگر سن کیمی بیر دیلبریم اولسا
بیر آفت جان ، شوخ ملک ، منظریم اولسا
هر گون دولانیب باشینا ، قوربانین اولاردیم
پروانه صفت ، اوچماقا ، بال و پریم اولسا
منده سئویلردیم ، بوتون عاشیقلر ایچینده
آهولری مجنون ائلییه ن گؤزلریم اولسا
شوقیله نثار ائیله رم ، هر بیر قدمینده
دریا قدری الده ، دورّ و گوهریم اولسا
کویوندا منه قوی نه بیلیر ، ائیله سین اغیار
البته جزاسین چکر ، آللاه کریم اولسا
بیگانییه من بیر بئله منت می ، ائدردیم
کونلوم کیمی بیر یار وفاپروریم اولسا
واحید دئمه رم دردیمی من باشقا نیگاره
یاریم بیلیر عشقینده نه دردیسریم اولسا
علی آقا واحد
Filed under: تورکی شعرلر Türkcə şeirlər,علی آقا واحد Etiketlənmiş: | واحیدین تورکجه شعرلری,واحدین شعرلری,بیر دیلبریم اولسا,تورکی شعر,تورکی شعرلر,علی آقا واحید,علی آغا واحید


text:
قوربان بایرامی
قوربان بایرامی و یا دینی قوربان کسمه بایرامی – ایسلام عالمینده ان مؤحتشم بایراملاردان بیریدیر. بوتون موسلمان
عالمینده هر ایل اوروجلوق آیی بیتندن 70 گون سونرا قئید اولونور و عادتن
اوچ گون داوام ائدیر. مراسیملرده قویون، قوچ، اینک، دانا و یا دوه
کسیلیر. قوربانین بیر حیسهسیندن دین خادیملرینه پای گؤندریلیر، بیر
حیسهسی ایسه کاسیبلارا پایلانیر. هامییا برابر پای وئریلیر، قوربان کسن
اؤزو ده برابر پای گؤتوره بیلر. عنعنهیه گؤره دیلنچی و کاسیبلار بایرام
گونو آج قالماسینلار دئیه بو گون مراسیملره دعوت اولونورلار.
گئچمیشی
قوربان بایرامی ان قدیم بایراملارداندیر. دینی قوربان کسمه مراسیمی
ایسلامدان دا اول مؤوجود اولوب، لاکین او واختلار گوناه دان تمیزلنمک،
غضب لنمیش الله ین کؤنلونو آلماق و س. نظرده توتولوردو.
هیجرینین (محمد پیغمبرین مککهدن مدینهیه کؤچمهسینین) ایکینجی ایلیندن سونرا دینی قوربان کسمهنین ایسلام
عالمینده باشقا مقصدلری و سببلری یاراندی. بئله کی، دینی قوربان کسمه
ایسلام عالمینده بؤیوک روح یوکسکلیگی، دیندارلیق، خئیریهچیلیک،
باشقالارینا کؤمک ائتمک کیمی علامتلره ییهلندی.
دینی قوربان کسمه ایبراهیم پیغمبرین حیاتیندا باش وئرن احوالاتدان سونرا یارانمیشدیر. بئله کی، یوخودا الله ایبراهیم پیغمبره
اوغلو ایسماعیلی قوربان وئرمه یی (اونلارین اللها ایمانینی یوخلاماق
اوچون) امر ائدیر. ایبراهیم اصل دیندار کیمی اللهین امرینی یئرینه
یئتیرمهیه حاضر ایدی، ایسماعیل اؤزو ده قوربان اولماغا راضیلاشیر. بو
حاقداقوراندا یازیلمیشدیر.
اللها قلبن یاخین و صادق اولدوغونو ثبوت ائتمک ایستهین ایبراهیم
پیغمبر اوغلو ایسماعیلی قوربان کسمهیه حاضر ایدی. لاکین اوجا الله بونو
اؤز ائلچیسینه روا بیلمهدی و قوربانلیق اوچون اونا بیر قوچ گؤندردی.
بونا گؤره ده قوربانلیق بایرامیندا کسیلن قوربانا "ایسماعیل قوربانی" دا
دئییرلر.
Filed under: آذربایجان مقاله لری Azərbaycan məqalələri Etiketlənmiş: | قوربان بایرامی,قوربان بایرامی آذربایجاندا,قوربانلیق,حضرت ایبراهیم,عید قربان,عید قربان در آذربایجان


text:
عوثمانلی خط و ادبیایتیندان بیر اؤرنك:خاویار-عمر سیف الدین
عوثمانلی خط و ادبیایتیندان بیر اؤرنك:
خاویار
عمر سیف الدین
حمدونه خانم أسكی بر شیخالاسلام حرمیدر. یاشی بوگون آلتمشی آشمق اوزره... غمسز، قساوتسز وقتنی گچیریر. حالا پنبه بیاض دورور. یوزنده بر چیزگی اولسون گورهمزسڭز، یكرمی سنه اول دوكسان دوقوزینی دولدوران أفندیجكی گوزینی قاپاینجا كندی گبی یاپ یالڭز كالمشدی. مال واردی، ملك واردی. آت واردی، آرابا واردی. آما بو أوده باقاجق بر أركك یوقدی.
حمدونه خانم پاچالری صیوادی. كندشنه بر داماد آرامغه قالقدی.
-قیز گبی بر دلیقانلی ایسترم!
دییوردی. تجارلری، اركان حربلری، كاتبلری، دوكتورلری، مهندسلری، حاسلی هیچ بریسنی بكنمدی. هله صاریكلیلرڭ: « بن اونلری بیلرم، نه هین اوغلو هین اولورلر...» دییه لافنی بیله ایتدیرمیوردی.
- مالی اولماسین، ملكی اولماسین، پاراسی اولماسین، پولی اولماسین. محجوب، ناموسلو، تربیهلی بر گنچ ایستیورم!
شرطنی عادتا منظوم، كافیهلی بر نقرات گبی دیلنه ورد ایتمشدی
آرایان مولاسنی ده بولور بلاسنی ده... نهایت حسام آفندییی طوپ قاپونڭ عجرا بر محلهسنده كشف ایتدی. هنوز یگرمی یاشنه گیرن بو گنچ او زمان اوقافه دوام ایدییوردی. او كادار اوتانغاچدیكه... سلام ورسهلر گلنجك چیچگی گبی قیزارییوردی. راكی، توتون، انفیه، بیرا، تییاترو، فلان نه اولدیغنی بیلمیوردی. داحا عمرنده بر دفعهجق اولسون كوپرییی گچمهمش، كارشی یه آیاق باصمامشدی. فقیر بر تربهدار اولان مرحوم صوفی باباسندن كالما ئودهنهجك بر بورچ گبی بش وقتنڭ آراسنه هابره نافله نمازلری صیقیشدیرییور، رمضانی طوتدقدن باشقا، اوچ آیلری بیله بوزمیوردی. محلهلی، حسام افندیدن بحث اولونوركن: «مطلقا بر گغن ایرهجك، اولیا اولاجق!» دیرلردی. حمدونه خانم بو گنجڭ خارقالعاده عفتنه، صوفولغنه، مسلمانلغنه حیران قالدی. ایری، چارپیق بورننه، قویو، یاغلی صاری یه چالان كوتو رنگنه، بودور بوینه، سویهڭدن بوزولمش ایگری باجاقلرینه باقمادی.
- أركگڭ چیركینیمی اولور، مگركه زوگورد اولا...
دیدی. فقط بو آتا سوزی ده حسام أفندی یی قورتارمیوردی. چونكه صوڭ درجه چیركین اولمقله برابر فقیردی ده... حمدونه خانم بو قصوری:
- الله فضلهسیله ویرمش، بزم پارایه احتیاجمز یوق!
دییه گورمهمزلكدن گلدی. حسام افندی یی حمامدن گلین قالدیریر گبی یالڭزاوستندهكی اثبوابیله آلدی. أرهن كویندهكی كوشكنه گتیردی. نكاحی دوگونی بر گونده یاپدی. بیاض، غایت بیازض، طومبول قیزینڭ یاتاق اوداسنه صوقدی. قیزینڭ بیاضلغی گوزللگی كادار مشحوردی. قومشولر اوڭا:
- قایماق خانم! دیرلردی. حمامه گیردیمی بوتون قادینلر بو گوزلری قاماشدیریجی بیاضلغندن شاشیریرلر: «توه، یارادنه، ماشاالله! » دیه نظرلری دهگهجك قورقوسیله اوڭا اوزون اوزادی یه باقامازلردی. بو قایماق وجودله حسام افندی تام یگرمی سنه قویون كویونه یاتدی. حمدونه خانم دامادندن سوڭ درجه ممنوندی.
- بویودی گیتدی. شكر یتشدیرهنه! قركنه گیردی. صاچ صاقال صاحبی اولدی. حالا قیز گبیدر! یوزینه باقیلسه تارلهر، قیب قیرمزی كسیلیر. دیردی. حقیقته حسا م أفندی اویلهیدی. گوزلرنی بردن قالدیرماز، دیشی، أركك، كیمسهنڭ صوراتنه دیك دیك باقمازدی.
فقط... آه بو محاربه! هرشیی آلت اوست ایتدیگی گبی حسام أفندی یی ده قایماق گبی قاریسنڭ قویننده، قاین آناجغنڭ دیزی دیبنده راحت براقمادی. قرقنی گچدیگی حالده عسكره آلدیلر. صوڭره برقولاینی بولدی. قورتولدی. آماأرهن كوی خلقی فوقالعاده عفتنه مكافات اولاراق اونی كندیلرینه فخری أكمك موزعی یاپمق ایستدیلر. دیركن قواپهراتیف شركته صوقمغه قالقدیلر. حتی مدیر یاپدیلر! قاین آناجغنڭ پاراسیله شمدییه قادار راحت راحت یاشایان حسام أفندی یه آنسزین بر تجارت هوسی گلدی. بشیوز لیرا سرمایه ایله بیڭ، بیڭ بشیوز، ایكی بیڭ لیرا قازاندی. مدیرلكدن استفاسنی ویردی. تجارته آتیلدی. آرتق تمامیله یرتیلمشدی. یوزده اون بیڭ كاری بیله آز گورویور، یوزده یوز بیڭ قازانمق ایچون عقله گلمز یوزسزلكلره جسارت ایدییوردی. أسكی محجوب، صیقیلقان حسام أفندی شیمدی چاچارون بر شی اولمشدی. « وقتم یوك!» دیه نمازی نیازی براقدی. گولویور، اوتییور، قهقههلری آتدیغی وقت كوشكی چینغیر چینغیر ئوتدورویوردی. دامادینڭ بو حالی حمدونه خانمی فنا حالده متأئر ایتدی. اوزولویور، صیقیلیور:
- یاربم! بو آدم قركندن صونڭرا «یالاقا» اولدی!
دییوردی. أسكیدن «أویله خایر» دن باشقا هیچ بر سوز بلمهین سكوتی حسام أفندی، شیمدی اوڭنه راست گلنله جیر جیر قونوشویور، آلای ایدییور، آچیك صاچیق لطیفهلر یومورطلهیور، داها صوڭرا قوجامان آغزینڭ ایچندهكی چوروك دیشلری گوسترن گنیش بر قهقهه ایله عارسز عارسز گولویوردی. « حاضر جواب» لغی بر مزیت ایدینمشدی. كندیسنه نه صوریلسه گویا توحاف بر گلمهیلهجواب ویریردی. قاریسی، قاین آناسی بو دگیشیكلگه تحمل ایدییورلر، سسلرینی چیقارمایورلردی. لكن حسام أفندی، دیل مناسبتسزلگلرینه، أل مناسبتسزلكلری ده قاریشدیرمغه باشلادی. أودهكی خدمتجیلرله آغز شاقاسندن طوتدوردی. حمدونه خانمڭ قیرق ییللق عرب حالایغنی سرونوره صاتاشمغه قادار ایشی ایلهرلهتدی. بو كومور گبی سیم سیاه، اینجه اوزون حالا یگیرمی یاشنده گبی دیم دیك دورور، دینچ بر سودان قیزیدی. ئوپمكله، صیقمقله قالنمادی. گیجهلری زواللی سرونورڭ اوداسنه هجومه بیله قالقدی. حمدونه خانم بو رزالته آرتق تحمل ایدهمهدی. زواللی قیزینڭ گوزلری ایكی چشمهیدی. بر صباح دامادنی قاپیدن چیقاركن یاقالادی.
حسام أفندی اوغلم، براز بنی گورورمیسڭز؟
دیدی.
- نه دیمك أفندم، امریڭز باش اوستنه! بویوریڭز أفندم. سز بنم ولی نعمتم، سبب رفعتمسڭز، سز بنم آنام، أفندم، هر شییمسڭز، سز بنم... أوت، اویله آزغین بر شاقلابان اولمشدیكه. حمدونه خانم:
- استغفرالله، استغفرالله، بویوریڭز آزیجیق!
دییه قاپینڭ یانندهكی قاناپهیه اوطورتماسه كیم بیلیر داها نه ماسقارالقلر ایدهجكدی. كاین آنا یره باقدی. ئوكسوردی. آجیقلی بر چهرهیله:
- اوغلم لطیفهیی براق. سڭا جدی بر شی صوراجغم! دیدی.
- طبیعی جدی! هیچ لطیفه ایدرمی یم؟ حدمهمی دوشمش، عینی زمانده... حمدونه خانم ینه دامادینڭ لافنی كسدی:
- صوردیغم سوأللره قیصاجق جواب ویریڭز.
- باش اوستنه أفندم.
- سز قاچ سنهدر بنم دامادمدڭز؟
- یگرمی سنهدر!
- بندن ممنونمیسڭز؟
- صون درجهده أفندم!
- حرمڭزدن؟
- الله راضی اولسون أفندم.
حمدونه خانم طومبول وجودینی گنیش قاناپانڭ اوزرنده قمیلداتدی. یشیل باش ئورتوسنی أللریله دوزهلتدی. صوڭ ضربهسنی ایندیرهجك بر دوگشیجی گبی طوپلاتدی. صانكه گوگسنی نفسله دولدوردی. كلمهلری آیری آیری سویلیهرك صوردی:
- اویله ایسه قایماق گبی عیالڭز دوروركن بر پیس سرونور فلاحنه صاتاشمغا صیقیلمیورمیسڭز؟
حسام أفندی یوزنی اكشیتدی. بر آن دوشوندی. صوڭرا ایری چارپیق بورننی ألیله قاشیور گبی یاپدی. چاتیق قاشلرینی قالدیردی. صیریتدی. چوروك دیشلرینڭ آراسندن توكوروكلر صاوان كستاخ بر أدا ایله:
- والدهجگم، یگرمی سنهدر قایماق یمكدن اوصاندم، دیدی، شیمدیده براز جانم حاویار ایستهیور!


text:
بیز ده واریق !
بیز ده واریق
29/11/1392 حسن راشدی
فورالین 21 ی ( اسفندین 2 سی ) دونیا آنا دیلی گونو مناسبتی ایله
آچیقلاما : بو یازی " آنا دیلی گونو " مناسبتی ایله بورادا یاییلدیغی حالدا "بیزده واریق" آدیندا مؤلیف طرفیندن و 280 صحیفه لیك كیتاب آدی و باشلانیش یازیسی اولاراق چاپ اولماق اوچون " ارشاد " اداره سیندن مجوّز آلماغا ، دی آییندا بو اداره یه تحویل وئریلمیشدیر .
ایران كثیرالملّه بیر اؤلكهدیر؛ بو اؤلكهده مختلیف دیللرده، او جملهدن توٍرك، فارس، توركمن، عرب، لُر، بلوچ، كورد، مازنی (مازندرانی) ، گیلك و باشقاب دیللرده دانیشیلیر[1]، لاكین آذربایجان توركجهسی ایله فارس (دری) دیلی بو اؤلكهده ان چوخ دانیشیلان و نفوس باخیمیندان ان چوخ جمعیّتی اولان ایكی دیلدیر.
1390 – جی هجری گونش ایلی و ان سوْن اؤلكه نفوس ساییمی اساسیندا ایرانین 75/149/669 میلیون نفر ( یئتمیش بئش میلیون یوز قیرخ دوققوز مین آلتی یوز آلتمیش دوققوز ) جمعیتی واردیر.[2] بو جمعیّتین یـوزده قیرخا (40٪) یاخین و یا 30 میلیون حـدودوندا دانیشانلاری توركـجه دانیشیرلار.[3]
طبیعی دیركی، بو 30 میلیون توركجه دانیشان انسانلارین، ایران داخلینده جمعیّتلری چوخلوغو اساسیندا و فارس اؤلكه داشلاری قَدَری، اؤلكهنین بوتون مادی و معنوی امكانلاریندان فایدالانماغا، اؤزللیكله آنا دیلده یعنی آذربایجان توركجهسینده تحصیل آلماغا حقلری وار.
ایراندا یاشایان توركلرین سایینی 30 میلیون و بو اؤلكهده یاشایان فارسلارین سایینی دا 30 میلیون حساب ائدَرسَك، قالان 15 میلیون، كورد، مازنی، گیلك، لُر، بلوچ، عرب و باشقا غیرفارس دیلده دانیشانلاردیر.
هر بیر میلّتین دیلی او میلّتین وارلیق، هویّت و موجودیَت سندیدیر، دیلی مكتب، مدرسه و بیلیم یوردلاریندا (دانشگاهلاردا) و كلاسیك شكیلده تدریس اولمایان میلّتین نه قَدر نفوسو چوخ اولسادا، او میلّت زمان سوٍرهسینده فنایه محكوم اولمالی و آرادان گئتمه لی دیر.
«دیلینی اَلدن وئرَن میلّت، اؤز كئچمیشیندن، تاریخیندن، دیهرلی عادت و عنعنهلریندن اوزاقلاشیر»[4]؛ بئله بیر میلّت اؤز حقیقی تاریخی، افتخارلی شخصیتلری، میلّی قهرمانلاری، دولغون ادبیات، فولكلور و مدنیّتیندن اوزاقلاشاراق اؤز معنوی دیهرلری یئرینه اؤزگهلرین ارائه ائتدیگی معیارلاری منیمسهییب باشقا بیر هویّت و قیلیقدا اؤزونو گؤسترمهیه مجبور اولاجاقدیر.
بو گونكو ایران اؤلكهسینده یاشایان میلّتلر قرنلر بوْیو بو اؤلكهده یاشامیش و تاریخین آجیلی- شیرینلی خاطرهلرینی آرخادا قویموشلار، لاكین معاصر و مُدرن دونیادا و انسان حقلرینه اؤنم وئریلَن بیر دؤرده، انسان حقّی اساس و تَمَل حقدیر و اونون اجدادینین نئچه مین و یا نئچه یوز ایل قاباق بو اؤلكهنین تورپاقلارینا كؤچوب گلمهسی و مینلر و یا یوزلر ایل اؤنجه هانسی دیلده دانیشماسی اونون بوگونكو انسانی حقّینین مقدارینی تعیین ائتمَز، یالنیز شوونیسم و نژاد پرستلیك باتلاغیندا بوغولان معدود آداملار بئله رؤیالاردا یاشایارلار!
دونیادا چوخ آز و نادر میلّت تاپیلاركی، ایلك و اَزَل گوندن بیر اؤلكهنین یئرلی ساكینی اولسون و هئچ بیر میلّتین بو گونكو دانیشدیغی دیل اونون اَزَلدن و نئچه مین ایل قاباقدان اجدادینین دانیشدیغی دیل اولمامیشدیر.
انسانلار اجتماعی بیر موجود اولدوقدان و اؤز یاشام دوروملارینی یاخشی لاشدیرماقدان اؤترو و یا تاریخی حادثهلر نتیجهسینده، دونیانین دوغوسوندان باتی سینا، باتی سیندان دوغوسونا، قوزئییندن گؤنئیینه و گونئییندن قوزئیینه مهاجرت ائدیب، مختلیف و چئشیدلی ائللر و طایفالارلا قونشو اولوب و بو قونشولوق نتیجهسینده اونلارین آراسیندا سؤزجوك آل- وئری میدانا گلمیش و نهایت میلّتلرین بوگونكو دانیشدیغی دیل و مدنیّت یارانمیشدیر.
دونیانین نهنگ اقتصادی، سیاسی و نظامی قوهسینه مالیك اوْلان آمئریكا اؤلكهسینین ساكینلری (قیرمیزی دریلری استثنا ائدهرك) یالنیز 400 ایلدیر بو اؤلكهیه گلمیش و بو اؤلكهده اؤز دیل و مدنیتلرینی حاكیم ائتمیش و گلیشدیرمیشلر.
آرخالوژی و تاریخی آراشدیرمالار گؤستریركی، حتی 6000 الی 7000 ایللیك تمدنه مالیك اولان و ایلك مدنیّتی بشریته اهداء ائدَن التصاقی دیللی سومئرلر حكومت قوردوقلاری بینالنهرین منطقه سینین بومی و یئرلی ساكنلری اولمامیشلار[5]، بلكه اونلاردا ساكین اولدوقلاری بینالنهرین و بوگونكو ایران و آذربایجان تورپاقلارینا حدوداً اون مین ایل میلاددان قاباق اوْرتا آسیادان مهاجرت ائتمیش و بو یئرلرده مسكونلاشمیشلار.[6]
طبیعیدیر سومئرلردن سونرادا و زامان سورهسینده، مینلر و یوزلر ایل بوْیو و آردیجیل اولاراق باشقا میلّتلر و ائتنیكلرده بو منطقهلره گلمیش و تاریخین مختلیف مرحلهلرینی آرخادا قویموش بوگونكو كثیرالمیلّه ایرانین تورك، فارس، مازنی، گیلك، كورد، توركمن، بلوچ، عرب و باشقا ائتنیك لرینی یاراتمیشلار.
بوگون، ایرانین سیاسی سینیرلاری ایچینده یاشایان بوتون میلّت و ائتنیكلر، دوروملاری و موقعیتلری ایله اویغون، جمعیّت و نفوسلارینین نسبتی اساسیندا اؤلكهنین بوتون مادّی و معنوی امكانلاریندان فایدالانمالی و بهره آپارمالیدیرلار و هئچ بیر میلّتین باشقا میلّته و هئچ بیر ائتنیكین باشقا ائتنیكه و هئچ بیر دیلین باشقا دیله اوستونلویو یوخدور.
ایراندا یاشایان بو توپلوملارین یاشادیقلاری ائتنیكی جغرافیایی منطقهلرده، دانیشدیقلاری دیلده جمعیّت و نفوسلاری ایله اویغون، تحصیل آلمالاری اونلارین طبیعی و انسانی حقلریدیر.
طبیعی دیركی، تورك و فارس دیلی بو اؤلكهده اكثریت حالدا یاشایان انسانلارین دیلی و اونلارین نفوس سایلاری بیر- بیرینه یاخین اولدوقدان تورك دیلی ایله فارس دیلی بو اؤلكهنین رسمی تحصیل دیلی اولمالی و ابتداییدن توتدو بیلیم یوردونون (دانشگاهین) سونونا قدر بو ایكی دیلده درس وئریلمهلیدیر، باشقا ائتنكلرده جمعیّتلری و نفوسلاری ایله اویغون، رسمی دیل یانیندا آنا دیلده تحصیل آلما حقّینه مالیك اولمالیدیرلار.
بئله برابر حقوقا مالیك اولما شرایطینده دیركی، ایراندا حقیقی بیرلیك، برابرلیك، ایكی طرفلی احترام و واقعی اتفاق و اتّحاد یارانا بیلَر.
هله اسلامدان قاباق، خصوصی ایله میلاددان اؤنجه یازیلان تاریخلر داها چوخ افسانهلرله قاریشیق اولسادا اسلامدان سونرا یازیلان و بو گونكو ایران و آذربایجان تورپاقلاریندا یاشایان انسانلارین یاشام تاریخی، تاریخچیلر طرفیندن چوخ آچیق، آیدین و مختلیف دیللرده یازیلمیشدیر.
غزنویلر دؤنمیندن قاجار دؤرونون سونونا قَدَر آردیجیل اولاراق بو اؤلكهیه حُكم سورَن تورك امپراتور و سلطانلاری دؤرونده اوچ دیل، یعنی تورك، عرب و دری (فارس) دیلی بیر- بیرینین یانیندا ایشلَنمیش و گلیشمیشدیر.
حتّا قاجار حكومتی علیهینه كودتا ائدیب دیكتاتور پهلوی حكومتی تَمَلینی قوران و تورك دیلی و مدنیتی علیهینه اَن قدّار و غیرانسانی یوللارا اَل آتان رضاشاه دا ایلك و سوْن خارجی سَفَرینده و 1313- جو هجری شمسی ایلینده، توركیه جمهور باشقانی آتا تورك ایله رسمی سیاسی گؤروشونده، تام آذربایجان توركجهسینده دانیشمیش و بو دانیشیغین فیلمی بوگون اینتئرنئت دونیاسیندا موجود دور[7].
بو سندلر گؤستریركی، كئچمیش زامانلاردا و اَن آزی غزنویلر دؤروندن باشلایاراق قاجار دؤرونون سونونا قَدَر بو اؤلكهده تورك دیلی ایله فارس دیلی بیر- بیرینین یانیندا ایشلنمیش و گلیشمیشدیر؛ یالنیز رضاخان ایش اوستونه و حكومت باشینا گلدیكدن سونرا و 1309 – جو هجری شمسی ایلیندن ایراندا یالنیز بیر دیلین رسمی و تحصیل دیل اولماسی و باشقا دیللرین، اؤزللیكله تورك دیلینین تحصیلینین یاساق اولماسی دؤلت طرفیندن رسمی بخشنامه اوزهرینده اؤلكهنین باشدان باشینا اعلام ائدیلمیشدیر[8].
تاریخی فاكتلارا دایاناراق، توركلر بو گونكو ایرانی قوروماقدا حتی اؤز دیلداش و سویداشلاری ایله قانلی ساواشلارا گیرمیشلر، لاكین بعضی دالی قالمیش فیكیرلره مالیك اولان و ایران آدلی- اؤلكهنی یالنیز معیّن بیر قومیّت و ائتنیكین تورپاغی و شخصی مُلكی كیمی تصوّر ائدنلره دئییریك:
بیز توركلر، بو اؤلكهده یاشایان و 7000 ایللیك تاریخ و تمدّنه صاحب اولان التصاقی دیللی ائتنیكلرین داوامچیسی اولاراق اسلامدان سونرا و دؤردونجو هجری قمری یوز ایللیكدن قاجار دؤرونون سوْنونا قَدَر و مین ایل، بو اؤلكهده حكومت قوروب بو تورپاق یولوندا جان وئریب، قان وئریب بو اؤلكهنی قورویانلار اولموشوق و بو تورپاقدا یاشامیشیق و یاشاییریق دا.
بیز بو اؤلكه ده هئچ بیر میلّت و قومیّتی و اونون دیل و مدنیّتینی اؤزوموزدن آشاغی و یا اؤزوموزدن یوخاری گؤرموروك و بوتون ائتنیكلره جمعیّتلری و نفوس چوخلوقلاری اساسیندا و بوتون ساحهلرده برابر حق قائیلیك و انسانلارین سوْی- كؤك، دیل و باشقا فرقلرینه باخمایاراق بیر- بیرلرینین یانیندا دوست و قارداشجاسینا یاشاماسینا اینانیریق، آما بیزلری بو اؤلكهده یوخ حساب ائدن، دیل و فرهنگی حقوقلاریمیزا اینانمایانلارا دئییریك:
یولو یانلیش گئتمهیین « بیز ده واریق! »
[1][1] - بعضیلری غیرعلمی شكیلده مازنی (مازندرانی)، گیلك، تالیش و تات دیلینی، فارس (دری) دیلینین لهجهسی كیمی گؤستریرلر، لاكین بو دیللرین سابقهسی ایراندا، فارس (دری) دیلیندن داها یوزلر ایل قاباقلارا عاید دیر و بو دیللر هر بیری اؤزو مستقل بیر دیلدیر و فارس دیلینین لهجهسی دئیللر. بو گونكو فارس (دری) دیلی، سامانیلر، غزنویلر و سلجوقیلر زمانیندان ایران ایچینده یایقینلاشیب و یاواش- یاداش فارسلارین قدیم پهلوی دیلی یئرینه اوتوروب.
[2] - سرشماری نفوس و مسكن سال 1390، سایت www.amar.org.ir
[3] - بو ساییمی ایرانین خارجی ایشلر وزیری آقای دوكتور علی اكبر صالحی 28/دی/1390 هجری شمسی تاریخینده، توركیهنین خارجی ایشلر وزیری آقای احمد داود اوغلو ایله گؤروشونده دئمیشدیر: «پایگاه اطلاع رسانی دولت» سایتی دا اونو (28/10/1390، ساعت 16:39 خبر كودو: 210715 )یایمیشدیر. www.dolat.ir/nisite/fullstory/news
[4]- انقلاب رهبری آیتاله خامنهای، اطلاعات روزنامهسی، شنبه 16/مهر/1379 شماره 22029
[5] - «تاریخ تمدن» ویل دورانت، جلد 1، ص 191
[6] - فریتز هومئل آلمانلی سومئرشوناس، «آذربایجان در مسیر تاریخ ایران» ایكینجی بؤلوم، ص 869، رحیم رئیس نیا
[7] - بو فیلم 26/خرداد/1313 هجری شمسی ایلینده (1943 میلادی ایل) توركیهده چكیلیب و سوْن ایللرده (2010 میلادی) اتفاق اوزهرینده استانبول شهرینده و بیر كؤهنه آنباردان تاپیلمیشدیر. بو فیلمی گؤرمك اوچون گوگلده «آتا تورك ایله رضاشاهین گؤروشو» آدی ایله سئرچ ائده بیلرسینیز. دئییلنلره گؤره بو فیلم رضاشاهدان قالان تكجه سسلی فیلمدیر كی، او دا فارسجا یوخ، دوشمنی و ضدی اولدوغو آذربایجان توركجهسیندهدیر!
[8] - 1309 جو هجری شمسی ایلیندن بیر بخشنامه اساسیندا، ایرانین بوتون ایالت و ولایتینده فارس دیلی نین تدریسی اجباری و باشقا دیللرین درس وئریلمه سی غیرقانونی اعلام ائدیلدی. بو قانون ائله بیر زماندا اجرا اولماغا باشلادی كی، حدوداً 38 ایل بو تاریخدن قاباق و 1312 هجری قمری ده (حدوداً 1271 هجری شمسی) و ناصرالدین شاه زمانیندا میرزا حسن رُشدّیه ایلك مدرن و صوتی تدریس یولو ایله، «وطن دیلی» آدلی كتابی آذربایجان توركجه سینده تبریزده درس وئرمیشدی.


text:
آذربایجانین ایکی دیلده شعردئین شاعیرلریندن بیری«تبریزلی قطران»دیر.او1012-جی ایل تبریزین شادآبادکندینده آنادان اولموشدور.شاعیرین تام آدی«ابومنصورقطران جلیلی آذربایجانی»دیر.اوایلک تحصیلینی شادآبادداآلمیش،سونراتبریزده اوخوماغادوام ائتمیشدیر.اوزامان آذربایجاندابیرنئچه فئودال دؤولت قوروموواریدی.بونلاردان بیری پایتختی گنجه اولان،شدادی لردؤولتیدی.شرق اؤلکه لریندن عالیملر،شاعیرلرهابئله صنعتکارلارگنجه یه گئدیردیلر.قطران داتحصیلینی بیتیرندن سونرااورایاگئدیر.اوتئزلیکله گنجه ده شدادی لرسارایینادعوت اولوب،آززاماندابؤیوک نفوذ قازانیر.اوشدادیلرساراییندااولارکن اونلارین حؤکمدارلارینی مدح ائدیب هابئله اوردااوزوئرن حادیثه لرین بیرچوخونوشعره چکیبدیر.اواوزدن دؤورانین دورومونوقطرانین شعرلریندن آلابیله ریک.
1042-جی ایلده،شاعیرآرتیق تبریزده شهرین یاریسینی یئرله یکسان ائتمیش دهشتلی زلزله نین شاهیدی اولموشدو،دئمه لی تبریزه بوفلاکتده اؤنجه قاییتمیشدی.لاکینبیرچوخ تدقیقاتچیلارقطرانین گنجه یه زلزله دن سونراگلدییینی ادعاائدیرلر.
1046-جی ایلده ایرانین بؤیوک عالیم شاعیری ناصرخسروایله گؤروش ائدیب.ناصرخسروآدلیم«سفرنامه»اثرینده قطران آدلی گؤزل بیرشاعیرله گؤروشدویونوقئیدائدیب،یازیر:«تبریزده من قطران آدلی بیرشاعیرله گؤروشدوم.دیوانلارینی منه گتیریب،خوش آوازلااوخویوب،آنلاشیلمایان سؤزلری مندن ایضاح ائتمه یی خواهیش ائتدی!سونرامنیم ایضاح لاریمی قئیده آلیب اؤزشعرلرینی اوخودو.»
قطران بیرمدت ناخچیواندا،حاکیم لرین ساراییندا یاشادیقدان سونرایوردوتبریزه دؤنور.قطران تبریزی،هله ساغلیغیندایکن ایستعدادلی شاعر،مودریک فیلسوف وعالیم کی بیرچوخ اؤلکه لرده شؤهرت قازانیر.اؤزونون یازدیغینا گؤره،اونوخوراساندا وایراق دایاخشی تانیییروسئویردیلر.
اورتاآسیاشاعیری،«رشیدوتوات»عؤموربویوگؤردویوحقیقی شاعیری یالنیزقطران بیلیب.تبریزلی قطران آذربایجان هابئله ایران ادبیاتینادرین ایزلر بوراخیب،گؤزل لطیف اثرلری اولوب.تبریزین گؤرکملی شاعیری 1088-جی ایل تبریزده،سرخاب محله سینده توپراغاتاپشیریلیب.
گؤزللرفرقتینده پیس بوعالمده عذاب اولماز
منیم تک یارفراقینی گؤرنده،خوردوخواب اولماز
گوناهکارلیق نه دیر،خاطیرلامازدی کیمسه عالمده
دئسه ایدین آخیرتده هیجردن بدترعذاب اولماز.


text:
ضرب المثل های مشهور ترکی
او’زگه آتینا مینن تئز دوشر
او’ز کولگه سیندن قورخان ‘ اوغرویا یئم اولار
جوجه نی پاییز دا سایارلار
دمیر قاپینیندا تاختا قاپییا ایشی دوشر
ایلانین قویروغون ایاقلاماسان چالماز
چو’ره یی وئر چو’ره کچیه بیرینده آرتیق وئر
کهلیک باشین قارا قویلار دئیه ر بس هئچ کس گو’رمور
سو کوزه سی سو یولوندا سینار
یئر برک اولسا ‘ اوکوز اوکوزه بوینوز گو’ر سه در
یویولموش قاشیق کیمی گیرمه آرییا
آت گوجونو کرواندا گو’ر ‘ مرد گوجون مئیداندا
ال الی یووار‘ ال ده قاییدار اوزو یووار
قاشین دو’زه لده ن دئییلدی ووردو گوزون چیخارتدی
بیر گولونن یاز اولماز
قیزیم سنه دئیره م گلینیم سن ائشیت
گلین اوینیانماز دئیه ر اوتاق ایریدی
شهرین دروازه سین باغلاماق اولار میللتین آغزین یوخ
ساخلا سامانی گلر زامانی
خانیم سیندیران قابین سسی چیخماز
کو’نول هاردا جاندا اوردا
آغلی(عقلی) قیسسانین دیلی اوزون اولار
دیل گوجوباسار ‘ فیکیرده دیلی
گو’زله نمیش قوناق ‘ یوخاریدا اوتورار
آیین ایشیغی ‘ گئجه نین یاراشیغی
برچسبها:


text:
تورکیهنین باش وزیری بونا
تأکید ائلهمکله کی اؤلکهسینین قصدی یوخدور سوریهایله جنگ ائده, دئدی: هئچ کس
گرکمز بیزیم ایرادهمیزی مرزلریمز و شهروندلریمیزدن دیفاع ائلهمکده سیناسین.
العربیهنین وئردیگی خبره
گؤره, "رجب طیب اردوغان" ایران رئیس جومهورینین موعاوین اوّلیایله
گؤروشدن سونرا موشترک خبری کونفرانسدا تأکید ائلهدی کی تورکیه هئچ واخت جنگ
دالیسیجان دئییل و تورکیهنین جنوب شرقینه خومپارهلی حملهدن سونرا بو اؤلکهنین
پارلیمانی, سربازلارین ایستیقرارینی, فقط قاباق آلما عنوانیندا تصویب ائدیب.
چرشنبه گونو, ناهاردان
سونرا سوریه طرفیندن تورکیه تورپاغینا خومپاره گوللـهسی گلدی و نتیجهده دؤردو
اوشاق اولان 5 ترکیهلی اؤلوب و 9 نفر یارالاندی. بو حملهدن سونرا تورکیه ارتشی
سوریه تورپاغیندا بعضی نیظامی هدفلری توپا باغلادی و بو حملهلرین پنجشنبه سحرهدک
ایدامهسی واریدی و نتیجهده سوریهده شیدّتلی پاتلاییشلار اولوب.
سوری موخالیفلرین اعلامینا
گؤره بو حملهلر نتیجهسینده ایکی سوریهلی نیظامی اؤلوب و بعضیسیده اؤز
موضعلریندن دالی قاییدیبلار.


text:
وبلاقدان نئجه یاخشی فایدالاناق
وردپرس چوخ گوجلو بیر وبلاق سیستمی دیر و چوخلو ایمکاناتی وار چون ایراندا اولان وبلاق سیستم لری بوجور ایمکانات وئرمیرلر اونون اوچون من بو ایمکاناتین بیرازین توضیح وئریرم تا هامیز وردپرس سیستمیله تانیش اولوب و مطالیب دن یاخشی فایدالاناسیز .
1- آشاغی داکی شکیلده گؤردویونوز 1 نومارا آختار کلمه سی دیر سیز بوردا هرنه یازساز و آختار کلمه سینی وورساز وبلاقین بوتون مطالیبینده آختاریب و نتیجه لری سیزه گؤرسه ده جک و سیز ایسته دییز مطلبین اوستونده کلیک گرک ائده سیز تا او مطلب سیزه کامیل گؤرسنسین .
2- آرشیولر قیسمتیدیر هر آی یازدیقلاریم بو قیسمتده گؤرسنیر اگر بیر موناسیبت آختاریرسیز مثلا چیلله گئجه سی ( چیلله اس ام اس لری اوچون ) یا محرملیک ( تورکی نوحه اوچون ) و باشقا موناسیبتلر اوندا آرشیودن بیر ایل قاباغا همن تاریخه گئدین 4 یا 5 گون او تاریخه قالان من مطالیبی یازمیشام .
مثال : بیز آذربایجان کلمه سینی آختاردیق و نتاییج الیمیزه گلدی آشاغیداکی شکیله تای مطالیب بیزه گؤرسه نیر و بیز ایسته دییمیز مطلبی سئچیریک یعنی فلش چکیلن لینکلرین اوستونده گرک کلیک اولا تا اونو کامیل بیزه گؤرستسین .
3- اوست شکیلده آچار سؤزلر ( کلمات کلیدی ) بیر موهوم و فایدالی قیسمتدیر میثال اوچون بیز بو وبلاگدا یازیلان بوتون تورکی شعرلری ایسته ییریق گؤرک اوندا آچار سؤزلر ایچینده اگر " تورکی شعر " کلمه سی اوستونده کلیک ائله سک بوتون تورکی شعرلر بیزه گؤرسنه جک و بیز ایسته دییمیز شعری کلیک ائتسک او شعر بیزه کامیل گؤرسه نر
4- اوست شکیلده کالندار یا تقویم بیر آیین گونلرینده یازیلان مطالیب دیر هر گونون اوستونده ساخلاساز او گونده یازیلان مطالیبین عنوانین سیزه یازاجاق و کلیک ائله سز اوستونده مطالیبی گؤرسه در سیزه .
5- آشاغی شکیلده شماره 5 مطلبین موضوسودور بو وبلاگ نئچه اصلی بولمه دن تشکیل تاپیب ( تورکی شعرلر ، آذربایجانی موزیک لر ، تورکی نوحه لر ، آذربایجان ادبیاتی ، تورکی اس ام اس لر و … ) هر مطلبین آشاغیسیندا اونون موضوسو یازیلیر اگر او موضویلا مورتبیط مطالیب ایسته سز اونون اوستونده کلیک ائدین تا مطالیب سیزه گؤرسن سین و سونرا ایسته دییز یازینین اوستونده کلیک ائدین تا بوتون مطلبی گؤره سیز .
6- آشاغی شکیلده تقلر یا آچار سؤزلر کی اوسته ده توضیح وئریلدیلر و هر مطلبین آشاغیسیندا اونا مورتبیط تقلر یازیلیر و اگر مورتبیط مطالیب ایسته سز او آچار سؤزون اوستونده کلیک ائدین تا اونا اوخشار مطالیبی گؤره سیز .
7- اوست شکیل ده 7 نومارا " نظر وئرماق " یئری دیر اگر مطلب اوچون نظر یا پیشنهاد یا انتقادیز وار چوخ سئوینرم منه یازاسیز . کامنت گزینه سینی وورون و آچیلان صحیفه ده آدیزی یازیب اگر ایمیل و سایتیز دا اولسا یازین و نظریزی منه گوندرین .
8- اوست شکیلده باشقا موهوم بخش شماره 8 دیر وردپرس سیستمینده بیر یاخشی ایمکان وبلاقین صفحه صفحه اولماغیدیر یعنی اگر سیز "نوبتی صحیفه" اوستونده کلیک ائله سز ایکینجی صحیفه یه چاتاجاقسیز و یئنه کلیک ائله سیز اوچونجو صحیفه گؤروشه جک و حتی دالیدا قاییدا بیلرسیز " اوولکی صحیفه " گزینه نی وورساز .
9- آشاغی شکیلده عضویت قیسمتی دیر اگر بو قیسمت ده ایمیل آدرسیزی یازساز و اونون آشاغیداکی دویمه نی وورساز و سونرا سیزه یوللانیلان ایمیلیده فعالسازی لینکی کلیک ائدیب اکتیو ائتسز وبلاقین یئنی مطالیبندن سیزی خبردار ائده بیلرم و یئنی مطلب قویدوقجا سیزه ایمیل گوندره بیله رم تا اگر مطلب دن خوشوز گلسه داوامینی وبلاگدا گؤره سیز .
باشقا ایمکانات دا وار ولی موهوملری بونلاردی یئنه اگر نیاز گؤرسم باشقا ایمکاناتی دا توضیح وئره رم .
بیر قیسمت وار سئویلن یازیلار کی سیزین رای وئردییز مطالیب دیر کی هر مطلبین آشاغیسیندا اولدوزلار وار اوز ایمتیازیزی وئریرسیز و او مطالیب کی ایمتیازی چوخ دور بوردا گؤرسه نیر باشقا قیسمت باخیملی یازیلاردی بو مطالیب کی بوردا گؤرسه نیر لاب چوخ باخیلان یازیلاردی . کاتگوریالار کی اوسته دئدیم همن وبلاگین موضولاریدی .
سون سؤز :
اومودوم وار بو وبلاق سیزه فایدالی اولسون اگر پیشنهاد یا انتقادیز اولسا حتمن منه یازین . چوخ ساغولون کی زحمت چکیب منیم وبلاگیما باخیرسیز .
خواهیش :
اگر وبلاقین مطالیبیندن فایدالانساز و ایسته دییز مطلبه چاتساز لوطفن اگر زحمت اولماسا منیم دونیادان گئدن آنا و آتام اوچون بیر فاتحه وئرین . ساغولون و تشککورلر


text:
اونونلا گؤروشهجهیینی بیلیردی. گؤرموشدو گیزلینجه موبایلینی چئک ائدنده. اما هاردا گؤروشهجکلرینی بیلمیردی. ارینین نارین گولوشلریندن ده هئچ نه آنلاماق اولموردو. شامی حاضیرلایا- حاضیرلایا بوتون اولاسی یئرلری بئیینیندن گئچیردیردی. الینین یاندیغینی حیس ائتدی بیر آن؛ او قدر نیفرتله فیکره دالمیشدی کی، قاینار سویون فلاکسدان داشیب گئتمهسینی بیلمهمیشدی. هر نهیی حاضیرلاییب ماسانین اوستونه دوزدو و ایشیغی سؤندوردو. یاتاق اوتاغینا گئچیب، حالسیزجا یاتاغا سیزدی و یورقانی باشینا چکیب فیکره دالدی. نئجه انتقامیمی آلا بیلرم او دانا گؤز قادیندان- دئیه دوشونمهیه باشلادی. بیر- بیر گؤزلرینین قاباغیندان رئژه گئدیردی کافهلر، رستورانلار، کلمهلر، کلمهلر…
هئچ یئره چاتدیرا بیلمیردی. یاتاقدا ایلان وورموش کیمی قیورانیب دوروردو. -گئدیم او پیرپیز ساچلارینی الیمه دولاییب، لاپ ائله اوتوردوغو یئردن سوروتلهیه – سوروتلهیه قاپییا ساری چکیب، خیاواندان گئچن آداملارین قاباغین کسیب، هر بیر کیشینین خیانتینده، بیر قادینین ایزی وار دئیه باغیراسام!! باخین نئجه ده اؤزونو قیسیب سوچسوز گؤسترمهیه چالیشیر، دانیش گؤرک مترس خانیم! نه اولدو؟ دیلینی سیچان یئدی؟ دونن آخشام بولبول کیمی اؤتوردون. هارا گئتدی او عشوه ناز؟ اؤپوجوکلردن گئچنلره ده پایلا گؤرهک!
هامی ماغیل – ماغیل باخیب سوووشماغا چالیشیردیلار. نه اولدوغونو بیلمهین آداملار بیراز دایانیب تئاترا باخار کیمی ایکی قادینبن چکیشمهسینه باخیب، سونرا اؤنملی بیر شئیی خاطیرلامیش کیمی سورعتله اوزاقلاشیردیلار. قادینلارین گؤزلرینده تانیش بیر ایفاده گؤرونوردو، کیمیسی اؤزونو او مترس یئرینه قویور، کیمی دلیلر کیمی گؤزو قیزارمیش قادینین یئرینه قویوردو اؤزونو. کیشیلرین گؤزونده ایسه گیزلین بیر قورخو دالغالانیردی. کیشی باشینی اللری آراسیندا توتوب، حایات یولداشینا باخماییردی بئله، قورخو ایلا نیفرت آراسی بیر ایفاده واریدی گؤزلرینده؛ سئوگی ایله نفرت آراسی بیر بوغونتو واریدی سسینده قادینین. یئریندن دوروب قالابالیغا یاخینلاشماق ایستهسه ده، یئریندن دورماغا گوجو یوخ ایدی؛دورسا یئر آچیلیب ایچینه دوشهجکدی سانکی. آرابیر قولاغینا گولوشمک سسلری دَییردی. یامان-سؤیوش، و آرا سیرا دا قادینی حئیفسیلهین آنلاشیلماز پیچیلتیلار ائشیدیلیردی جماعاتین آراسیندان.
اوغلانا باخ هله، نئجه ده باشین قولتوغونا سوخوب سووسار
چیخ یوواندان گؤرک!
الینی چک اوزون گؤرونسون آیپارا…!
هره بیر آتماجا آتیب گولوردو؛ هره بیر یاریمچیلیق جومله دئییب، قادینین حالینا باخیب اودوردو سسینی.
الینی میزه چیرپیب آیاغا قالخدی…
بسدی قورتارین ایکی جاناوار کیمی بیر بیرینیزین جانینا دوشوبسوز، اوتانین. مسخرهیه دؤندوک. آللاه ایکینیزی ده محو ائلهسین…
میللت دوروب تاماشایا حایا دا یاخجی شئیدی.
قادینین قوتو قورودو بیردن؛ جانینا قورخو اوتوردو. ائوه گئتسک اؤلدورهجک منی. اوستورماغی بس دئییل، یئل قاباغیندا دا دورور. بیلیرم دلیدی. گؤزو بیر قارالدی دای هئچ کیمی تانیماز. سانکی نهیی وار بو دانا گؤز عیفریتهنین. دای یادینا دوشمز گئجه دونیادان دا خبرسیز قوجاغیمدا باشینی دؤشومون اوستونه قویوب یوخویا گئتمیشدی، یئدی پادشاهی یوخودا گؤروردو. اؤلدورر منی گؤرهسن؟ اؤلدورهجک بیلیرم.
هؤولهسک ساغا سولا باخدی. ماسالارینین بیرینین اوستونده بیر مئیوه پیچاغی گؤزونه ساتاشدی. اؤزونو تولاییب پیچاغی گؤتوردو. اوووجوندا مؤحکم سیخاراق دالییا باخمادان نه گوجو وار پیچاغی سینهسینه سوخدو. قیپ قیرمیزی قانین ایلیق ایستیسی بارماقلارینا یاییلدی. قاتل اولدوم، اؤلدوردوم، اؤلدوردوم…
پیچاغی توللاییب، وار گوجوایله قاچماغا باشلادی.
یورقانی مؤحکم اوووجوندا سیخیردی. نفسینین چیخماسینی حیس ائتمیردی. بدنی بوم بوزایدی؛ تَرین سرین دنهلری آلنیندان آخیب یاستیغا دامیردی.
مریم، مریم… هارداسان…
ایکی ساعاتدی سسلهییرم سنی، ائشیتمیرسن؟
حایات یولداشی ایدی؛ یورقانی اوزوندن چکیب، اؤزونو اونون قوجاغینا آتدی…
یاشاییرسان، نفس چکیرسن، باخ قان دا گلمیر سینهندن… آللاها شوکور یاشاییرسان نفسیم.
اری، اونون کابوس گؤروب قورخدوغونو ظن ائتدی؛ آشپازخانایا گئدیب الینده بیر لیوان سو قاییتدی؛ بیراز اوزونه سپدی؛ قالانینی دا زورلا ایچیرتمهیه چالیشدی…
یاخاسیندان غریبه بیر قادین اودکلونونون اییسی گلیردی.
انتقام / سحر بارانی
اونونلا گؤروشهجهیینی بیلیردی. گؤرموشدو گیزلینجه موبایلینی چئک ائدنده. اما هاردا گؤروشهجکلرینی بیلمیردی. ارینین نارین گولوشلریندن ده هئچ نه آنلاماق اولموردو. شامی حاضیرلایا- حاضیرلایا بوتون اولاسی یئرلری بئیینیندن گئچیردیردی. الینین یاندیغینی حیس ائتدی بیر آن؛ او قدر نیفرتله فیکره دالمیشدی کی، قاینار سویون فلاکسدان داشیب گئتمهسینی بیلمهمیشدی. هر نهیی حاضیرلاییب ماسانین اوستونه دوزدو و ایشیغی سؤندوردو. یاتاق اوتاغینا گئچیب، حالسیزجا یاتاغا سیزدی و یورقانی باشینا چکیب فیکره دالدی. نئجه انتقامیمی آلا بیلرم او دانا گؤز قادیندان- دئیه دوشونمهیه باشلادی. بیر- بیر گؤزلرینین قاباغیندان رئژه گئدیردی کافهلر، رستورانلار، کلمهلر، کلمهلر…


text:
اساسی قانون اۆیتگهدیلمهگی باراسینداقی تکلیبینگ ۲-نجی مادداسی قابول ادیلدی
بو ماددا گؤرأ تۆرکیأنینگ مجلیس وکیللری نینگ سانی ۵۵۰-دن ۶۰۰-آ چیقاریلار
تۆرکیأنینگ بیک میللت مجلیسی نینگ عمومی اۇتورشیغی، اساسی قانونینگ اۆیتگهدیلمهگی باراسینداقی ۲-نجی ماددانی قابول اتدی.
عمومی اۇتورشیغا ۴۸۰ مجلیس وکیلی قاتناشدی.
سس بریلشیکده ۳۴۳ وکیل اۆیتگهدیلیشی قابول اتدی، ۱۳۳ وکیل قابول اتمهدی، ۱ وکیل تاراپسیز سس بردی.
۲ وکیل بۇش سس بردی و ۱ سس ده قابول ادیلمهدی.
تکلیبینگ ۲-نجی مادداسینا گؤرأ مجلیس وکیللری نینگ سانی ۵۵۰-دن ۶۰۰-آ چیقاریلار.
مجلیسینگ باشلیغی نینگ اۇرونباساری احمد آیدین، ایکینجی ماددا حاقینداقی نتیجه دن سۇنگرا آرا بردی.
تۆرکیإنینگ بیک میللت مجلیسی شو گۆن ساغات ۱۴-ده یانگاداندان گنگهش گچیرر.


text:
قسم عشقه عاشیقلرین هیمتی
اونوچ گون محرمده معلوم اولار
حوسینیلرین سینمئین وحدتی
اونوچ گون محرمده معلوم اولار
حسین(ع)دیر محبت باغیندا گولوم
جهانی اسیر ایلئین سؤیگولوم
گؤزوم آغلا قوی جان وئرنده گولوم
منی یاندیرا عشقی چیخسین کولوم
حوسین سسلرم حل اولار موشکولوم
دئییر باغدا چه چه ویران بولبولوم
حوسینی لرین یار ایله اولفتی
اونوچ گون محرمده معلوم اولار
محرم آیی ناز ائدر آیلارا
قولاخ وئر بو آیدا حوسین وای لارا
چیخار ناله اولدوزلارا آی لارا
یاغار غم توزو داغلارا چایلارا
گدا گؤز تیکر معنوی پایلارا
قولاق وئر مه منکیر سئون هایلارا
حقین دولتین باطیلیله جولتی
اونوچ گون محرمده معلوم اولار
خدا تا خدایی ائدیر عالمه
بشر نسلی تا تاپمئییب خاتمه
نه قدری نفس وار بنی آدمه
نه قدری یارانمیش ائدیر زمزمه
بیری جان باخانماز قرا پرچمه
او کس کی مخالیف دی بو ماتمه
دئنه قاره پرچملرین قدرتی
اونوچ گون محرم ده معلوم اولار
گل سرسبد اولماز هر گول بیزه
حسین(ع) دی آدی حل موشکیل بیزه
اوخوردی دعای توسل بیزه
همین یول دی سیر تکامل بیزه
شمادت یئتیر مز تزلزل بیزه
حسین(ع) دوشمنی سن هله گول بیزه
سنا دهریده عشقین حیثییتی
اونوچ گون محرم ده معلوم اولار
اولوب کعبه ی اولیا،کربلا
زیارتگه انبیاء ، کربلا
وئریب کائناته صفا، کربلا
محل نزول بلا، کربلا
مقام ِعروج ولا،کربلا
غرض کربلا،کربلا،کربلا
او قانلی چؤلون ارزیشی تربتی
اونوچ گون محرم ده معلوم اولار
او چؤلده حسین(ع) ترک ِ جان ایلئدی
تجلّای عشقی عیان ایلدی
یئری برتر از آسمان ایلئدی
خدا بنده سین امتحان ایلئدی
حسینی عزیز ِ جهان ایلئدی
یزیدی ذلیل ِزمان ایلئدی
اونون عیزّتیله بونون ذیلۀتی
اونوچ گون محرم ده معلوم اولار
دئیور راوی :گؤردوم عمیر امم
گلیر خیمه دن بیر سپاه و الم
دالیجا چئکیر ناله،اهل ِحرم
قوجاقیندا بیر سود عَمَر غرق غم
سپاهه مقابل دایاندی او دم
ائشیت آغلا ای شیعه ی محترم
کی گؤزیاشیوین ارزیشی – قیمتی
اونوچ گون محرم ده معلوم اولار
حسین(ع) دردین ایظهار ائدیر دی هله
یولا بلکه یولدان چیخانلار گله
قوشوندان چیخیب گؤردولر، حرمله
بیر ایش گؤردی عالم ائدیب زلزله
بیر اوخ آتدی گویده قوپوپ هلهله
او پیکانکی عبّاسین(ع)آنلین دله
نه هاله سالار طفلیمه طلعتی
اونوچ گون محرم ده معلوم اولار
اوچوب روحی اصغر(ع)جنانه طرف
حسین(ع)باخمادی کوفیئیانه طرف
دولاندیر دی أوز آسیمانه طرف
بیر آز قان سئپیب کهکشانه طرف
مَلکلر وئریب پر او قانه طرف
گئدیب مرغ عشق آشیانه طرف
نئجه آغلادار خلقی ،اوخ صحبتی
اونوچ گون محرم ده معلوم اولار
نام فایلاونوچ گون محرم ده معلوم اولار.mp3
بامداحی حاج عادل اصلانی (سلماس)
حجم فایل 13,517 KB
تاریخ انتشار 1395/05/14 12:22 AM


text:
دوكتور زهتابی شعرلری
دوكتور زهتابید ن چاپ اولمامیش ایكی شعر
عنادلی یاهی
وئریب سعادتیمی, آلمیشام فلاكتی من
بوٍتون جهانه دَییشمم اینان بو حالتی من
سئوینمه دردیمه, قوْودوم چیٌخاندا یوُردومدان
قاپیمدان ایت تك اؤزوم, عیشی, استراحتی من
اوُشاقدا سانما منی, آنلیرام الیفبانی
بو قدر بیل, قانیرام هر كیچیك ایشارتی من
باجارسا دوٍشمن الی, قوْی سینهمده اوْد قالاسین
بوٍتون جهانی گزیب, سسلرم عدالتی من
گؤزوم ائلیمدهدی دوٍشمن سئوینمهسین بو قدهر
سهند داغلاری تك گؤزلورم نهایتی من
وطن پرستلیگیمده عنادلی بیر یاهییام
كی بیر دقیقه دَییشمم یوُواملا جنّتی من
سنیندی مئیدان, آتین چاپ نه قدر وار قوُوّهن
تضرّع اوُمما كی ارث آلمیشام مناعتی من
همیشه لایلالاریندان یادیمدادیر آنامین
كی ساتمایام قیٌزیلا, خلقله, شرافتی من
اجلدن اوْلسا آمان سؤیلرم یقین بیر گوٍن
وفالی خلقیمه آخرده بو حئكایتی من.
باكی شهری- ۱۹۵۸/۲/۲۸ (۱۳۳۷/۱۲/۹)
بیر دیلَك
بیر دیلَگیم وار
اوْ گوٍن انتظارلار باشا چاتاندا
ائلیم زنجیرینی قیٌریب آتاندا
عدالت دیوانی قوُرولان زامان
هر یاندا بایراغیم ووُرولان زامان
شن نغمه سسیندن دوْلاندا تبریز,
اختیار الینه آلاندا تبریز,
باشیم آغارسا دا, بیر اوْغلان كیمی
باشیما گلنی ارمغان كیمی
اَركدن خلقیمه سپهجهیم من
مٍقدّس آرزو, گؤزل بیر دیلك
بو دیلَك اوُغروندا تقدیم ائدهجك.
بیر اوٍرَگیم وار,
بیر اوٍرَك.
دوشنبه (استالین آباد) یاتاقخانا ۱۹۵۳/۸/۳۰ (۱۳۳۲/۶/۸)


text:
مدرسه ده معلم/یئنه ده دؤیدو الیمدن/باجارمادیم فارسینی/ایراد توتدو دیلیمدن
دئدیم آغا معلم وورما/گؤینه دی الیم/ندیر آخی گناهیم؟/توركودور منیم دیلیم
یاپیشدی قولاغیمدان دئدی:بوراخ توركونو/او قالدی ائویرده/اونوت گئدسین كؤكونو
اؤیرنمسن آب-بابا/آچاجاقسان الینی/كتك یئیه ندن سونرا/اونودارسان دیلینی
سنین هاران تورك دور؟/آذریسن آذری/كیم اؤیره دیبدیر سنه/بئله یانلیش سؤزلری؟
آخدی گؤزومون یاشی/تیتره دی دیل-دوداغیم/معلیمین بئله یالان سؤزلرینه/ایناممادی قولاغیم
آنام منی اویدورماز/آتام منی آللادماز/بو سؤزلرین هئچ بیری/منیم عقلیمه باتماز
نییه منیم آدیمی سوروشماییر اؤزومدن/نییه سؤزون دوزونو اوخوماییر گؤزومدن؟
هركس یالان دانیشسا/آللاهین دوشمانی دیر/من كی یالان دئمیرم/بو اونون یالانی دیر
لایلای دئییبدیر آنام بئشیكده توركو/ دانیشمیشیق هاممیمیز ائوده ائشیكده توركو
ندن گرك یازمایاق دیلیمیزی كیتابا؟/مدرسه ده نه اوچون/گلمه یك بیز حسابا؟
قوی یئكه لیم بیر اؤزوم/اولاجاقام آقا معلم/اوندا چوخ ایشلر گؤیه جك او گون،بو گؤینه ین الیم
كلاسیمیزدان گله جك ائلیمیزین اؤز سسی/اولاجاقدیر او زامان،توركون ده مدرسه سی
كلاسیمیزدان گله جك ائلیمیزین اؤز سسی/اولاجاقدیر او زامان،توركون ده مدرسه سی...
چندی دیگر،بازگشایی مدارس وباز هم نبود خبری از تحصیل به زبان شیرین مادریمان.........


text:
ایمان ایله گئتدی
یغدی خیر و برکت سفره سین ، احسانیله گئتدی
امن - امانلیق دا یوکون باغلادی ، ایمانیله گئتدی
بیک - خان اولمازسا دئیه ردیک اولاجاق کندیمیز آباد
او خاراب کند ده ولاکن ، ائله بیک خانیله گئتدی
( سیلو ) دایر اولالی ، هرنه دگیرمان ییغیشدی
آمما خالص - تمیز اونلاردا ، دگیرمانیله گئتدی
مستبد سلطانی سالدوق ، کی اولا خلقیمیز آزاد
سونرا باخدیق کی آزادلیق دا او سلطانیله گئتدی
بیر ( بلی قربان ) اولوب ایندی بیزه مین بلی قربان
آمما ( خلعت وئرن ) اول بیر بلی قربانیله گئتدی
دوز مسلمانه دئییردیک ، قولاغی توکلودی بدبخت
ایندی باخ ، گؤر کی او دوزلوک ده ، مسلمانیله گئتدی
وئرمه ( صابر) دئدی ، او دولما - فسنجانی آخوندا
آغزیمیزدان داد ، اول دولما - فسنجانیله گئتدی
دئدی انسانیمیز آزدیر ، هامی انسان گرک اولسون
آمما انسانلیقیمیزدا ، او آز انسانیله گئتدی
بو قدر ( دفتر ) و ( استاد) له ، بیر حقه چاتان یوخ
حق وئرنلر ( پیتیگی ) میزا قلمدان یله گئتدی
بیزه بیر دین قالا بیلمیشدی میراث ، بیرده بو ایران
دین گئده نده دئدی : تک گئتمه رم، ایرانیله گئتدی
ایسته دیک قانلا یوواق اؤلکه میزین لکه سین ، آمما
اؤلکه میز خالص اؤزی لکه اولوب قانیله گئتدی
یورقانی اوغری قاپاندا ، دئدی ملانصرالدین
نیله سین چیلپاغیدی ، اوغرو دا یورقانیله گئتدی
هاوا انسانمی بوغور باش - باشا گاز کربنیک اولموش
یئل ده اسمیر ، ائله بیر ، یئل ده سلیمانیله گئتدی
سو ، کرج دن کلور ایله گلی بو پاسلی دمیردن
گؤره سن شاه سوی تک چشمه نه عنوانیله گئتدی؟
ترکی اولموش قدغن ، دیوانیمیزدان دا خبر یوخ
شهریارین دیلی ده وای دئیه ، دیوانیله گئتدی


text:
آلپای 1363 دوغوملوسو، موسیقی و رسیم چكمكله ده چوخ ماراقلانار...
باریشا سس وئرین
قاچان سسین آردینجا قاچیردیم من، سس گلیردی و من سهسه گلیردیم، های گلیردی و من هایا پای گلیردیم، آغیر بیر دورمدا ساچیلان بیر سس، فیرتینا كیمین قوپاردی گوزهللیك قادینینی، آیاقلاریندان اولدو، جانیندان یان اولدو، قوجاغیندا اولان محبت پایینی یئره سردی و گئتمك دویغولارینی یئرده سویوق تورپاغا قانلا دادیزدیردی، وورولان وورولدو و وورانین سسی دوغرولدو، باغری یاریلان یاردی یارین یارسیز گؤنلرینی، جان - جاندان آیریلدی، یالنیز كوچهلرده سوسموش سوسوق قادلدی، قالاندی و باغریمی یاد بیر سس آلدی، ایندی من یاد سسم یاد ائللرده، كؤل كیمین كؤلهكده كؤللنمیشم، قول اولوب قولاق قیراغیندا قوللانمیشام و دهیهرسیزجهسینه هئی ...، قیلا دؤنمیشهم، نه قیندا قیلینجیم وار نه یاندا نارینج، یاشاییش اولوبدور آغیر بیر قاخینج و من گئدیشه بیر یول آختاریرام، اوزون یوللاری یاغمور دالینجا، یاغمورو چئویریب قایتاراجییام، یانمیش اؤركلره آغلاداجییام، سئوگیلر یولونا ایز باسیب هر آن ابدی اولاراق سس سالاجییام و هاییمی ایچیمده ولكان كیمین ساخلاییب بیر گون هؤنكوروب - باغیریب دوستاق دمیرلرینی ییرتاجییام و او گؤن ابدی باریشا و شن یاشاییشه سس آلاجییام، هئی ابدی باریش، منیمله باریش
هئی ابدی باریش، منیمله باریش


text:
بو گؤزه ل و رنگلی گول ، داش گولو ( گل سنگ ) طایفاسیندان دئییل . آنجاق ایران دا بو آدیله آدلانیبدیر.
بو بیتگی نین گؤزه ل و خال لی یارپاقلاری نئچه جوره رنگلرده ( آغ ، صورتی ، قیرمیزی ، آل ) ساتیش اوچون بئجه ریلیر.
بو بیتگی گولدان تورپاغیندان آسانلیقلا بیتیر و ایشیقلی کؤلگه یئرده ده گؤیه ره ر و داها دوز گونش آلتیندا قالماغی لازیم گؤرونمه ییر.
شئهلی تورپاغی چوخ سئویر آمما زیغلیغی خوشلاماییر. یارپاقلاری نین سارالماغی سویون چوخلوغوندان و یارپاقلاری نین اؤلوشگه مه سی سویون آزلیغیندان دیر.
بو بیتگی نی ، پیل وورماقلا ، قول یاتیرتماقلا و کؤتوک بؤلمه کله چوخالتماق اولار.
بو گول ، آپارتمان و ائو گول لریندن دیر. ائوده گولدان دا یاخشی قالیر.
بو گولو شوشه گولدان دا آیری گوللریله بیرلیکده اکیب آرتیق گؤزه للیک یاراتماق اولار. بو بیتگی نین نارین گوللری اولار آمما نه گوللرینه گؤره بلکه یارپاقلارینا گؤره ساخلاییب بئجه ردیرلر.
تاپیشیریلیر: هر دن بیر بو گولون قولاری نین باشین وورون چوخ اوجالماییب ائنه وئرسین . ( باشلارین قیراندا یئنی دن پیل ووروب و بیتگینی چوخالدا بیله رسیز).
بو گول ( آفریقا بنوشه سی کیمی ) چوخ ایشیق ایسته ییر آمما گون آلتیندا قالماغی زیاندیر. آنجاق ایشیق آز گؤرسه یارپاقلاری لاپ یاشیللانار و رنگیده آزالار. بئلنچی حالدا گولدانی ایشیقلی یئره آپارارلار. ایشیقلی یئردن منظور بو دئئیل کی دوز گونش آلتینا آپاریلا ، یوخسا گون آلتیندا آرادان گئده ر . کؤلکه اولا ، بیر کؤلگه کی گونشین ایشیغی ، اَیری حالدا ( غیر مستقیم ) اورا چوخ دؤشور.
بو بیتگینی سووارماق ایسته یه نده آییق اولون کی ایکی سووارماغین آراسیندا گولدان تورپاغی قوروسون . دئمه ک اولار : بارق ایله تورپاغی سورته نده گؤره ک یاش دئییل. بو گول چوخ سوواریلسا یارپاغین تؤکه ر .
بو گولون گولدان تورپاغی یونگول اولمالی دیر. هر دن بیر سولو کوددان فایدالانماق ، گولون داهادا آرتیق گؤزه للنمه گینه سبب اولار آمما تورش کود ( کود ازته ) چوخ ایشله نیلسه یارپاقلاری یاشیلا چالار و رنگی آرادان گئده ر .
بو گولون لاپ آسان چوخالتماق یولو بئله دیر :
بیتگی نین اوزون قوللاری نین باشیندان که سیب یئنی دن کؤتوکله ندیریب اکیرلر. ائله مه ک اولار نئچه پیلی بیر گولداندا اکیب گولدانی دولو گؤرسه دک.
قایناق: اینترنت /
چئویره ن: الف. عظیمی
اولین نفری باشید که نظر میدهید!
برای عضویت در خبرنامه پیامکی، اطلاعات خود را وارد کنید
عزیزان علاقه مند به دریافت مرتب روزنامه ساقی آذربایجان از طریق پست می توانند با دفتر روزنامه تماس حاصل نموده و یا به سامانه پیام کوتاه روزنامه پیامک بفرستند.
اشتراک یکساله: 340 هزار تومان
اشتراک شش ماهه: 170 هزار تومان
ضمنا هزینه بسته بندی و ارسال از طریق پست بر عهده روزنامه می باشد.
از مسئولین محترم استان که وعده های آنان در این ستون پیگیری گردیده خواهشمند است توضیحات خود را در خصوص علل عدم تحقق وعده های داده شده جهت اطلاع شهروندان محترم و تنویر افکار عمومی به دفتر روزنامه ساقی ارسال فرمایند.


text:
اولماسادا
یانیندا دلبریمین اعتباریم اولماسادا
یئنه غمین چکرم غمگساریم اولماسادا
بدنده یاری جانیم قالمایب گئدیب یاریم
گرک دؤزوم غم هجرانه یاریم اولماسادا
گونوم کی تار اولوب او زولف الیندن ای تانری
ترنم ائیله سنی تانری تاریم اولماسادا
اوزون خیالی بسیمدیر بهشت کویوندا
یوز ایل خیالیمه گلمز باهاریم اولماسادا
لبینله مست گؤزون هر دوشنده خاطیریمه
شرابه رغبتیم آرتیر خوماریم اولماسادا
منیم بیر آهیم ایله شمعلر یانیر گئجه لر
توخونما شعله عشقم شراریم اولماسادا
کمند زولف ایله (( واحد )) اؤزوم شکار اولدوم
منیم او آهو باخیشلی شکاریم اولماسادا
علی آقا واحد
Filed under: تورکی شعرلر Türkcə şeirlər,علی آقا واحد Etiketlənmiş: | آنالار شعرلری,تورک,تورکی شعرلر,تورکجه شعر ، قیز ، تورکی شعر ، azəri qız,علی آقا واحد,علی آقا واحد شعرلری,علی آغا واحید,علی آغا واحیدین شعرلری,علی اقا واحد


text:
خاطیره لرله بویانمیش بیر كند
«بَی كیشیلی»1 نین یام-یاشیل یوللارینی آستاجا دؤنوب "علی پنجهسی" و "ساری قایا" داغینین اتهیینده یئرلهشن "لَلـهلی" كندینه گئتمك قراریندایام. "لَلـهلی" یوخسا "ائلیاسآباد"2 اورمو شهرینین بئش كیلومئترلییینده یئرلهشن جنتمكان بیر كند، "گولمانخانا" یا یئرلی اهالی دئمیشكن "بره"3 یولون توتوب "پاكدیس" كارخاناسینین یانیندان آیریلان یولو لَلـهلی یه ساری آلیب گئدیرم.
گوللو ـ چیچكلی یئدی بوروق یولون اوتای ـ بوتاییندا اوزوم باغلاری هر نه دن آرتیق گؤز اوینادیر. یولون قیراغیندا صف چكن قلَمه آغاجلاری و سؤیودلر، گلیب ـ گئدن یولچولارین یولونا كؤلگه سالاراق، یئل اَسدیكجه قول ـ بوداقلارین اوینادیب دئیهسن یاللی گئدیرلر.
بو یول دوغروسو جنته گئدن بیر یول. «سنگر ـ بوراشان»4 بو كندلری بیر به بیر كئچیب لَلـهلینین قانالارینا یاخینلاشیرام. اوجا بویلو قوجا داغلار "علی پنجهسی"، "ساری قایا"، "قیزلار ممهسی"، "بیزوو داغی" و "دومدویو اَیری داغ" گؤزلریمین اؤنونده صف چكیب قوروجو قارتاللارا تای اورمویا باخیب بو قدیم شهری قورویورلار. طبیعتین رسام اَلی گؤزهللیكله بو داغلاری اورتایا قویوب.
زاغالاردا نه یاتیب قوشا-قوشا كهلیكلرین
هئرهلرده قوشلارین یووا سالیب، چوخ آرخایین
ماوی گؤیده قارتالین گؤز اوینادیر، اووچویا تای
قارتاللار اوتراغیدیر اوجا بویلو قایالارین «آیین شایین»
لَلـهلی اوزون كئچمیشی و بوتون گؤزهللیكلری ایله منیم اوچون خاطیرهلر گوزگوسودور. ایللر اؤنجه آراسیرا هفتهنین تعطیل گونلری و یای تعطیلاتینین یاری پایین دویا-دویا بو كندین قانالاریندا، "قوبو اوستو"5 گؤلونده و ... كئچیریب اَن شیرین خاطیرهلریمدن اولوب. هله ده وار "ملیكه" ننهمین كؤز اوسته پیشیردییی كوفته شوربالارین دادی داماغیمدان چیخماییب، یای فصلینین سون گونلری، قانا اوستو "سوواخ كولا"دا6 بوتون نَوهلرین باشینا ییغیب بؤیوك آغام پیشیردییی، دوشابین كؤپویوندن چینی چاناقلارا سوزوب اوشاقلارا پایلاییردی.
آما بو سفر دئیهسن گئج گلمیشم! خان ننهمین یئری بوش گؤرونور. داها او ترـتمیز جئجیم لرله، پالازلا دؤشَنمیش سوواخ كولادان خبر یوخ.
شهریار دئمیشكن:
ائولر قالیر، ائو صاحیبی یوخ اؤزو
اوجاقلارین آنجاق ایشیلدیر گؤزو
قانالاردان كند ایچینه ساری اوز توتوب گلیرم. كندین آغ ساققالاری اسكی مچید قارشینا دوزولموش آغاج كؤتوكلرین اوستونده اَیلهشیب، كئچمیش گونلردن دئییب ـ دانیشیرلار. "حجی بابا"7 یئنه جیلولوق دان دئییر، "سیمیتقو"لوقدان دانیشیر: - یاغی سیمیتقونون اوغرولاری، سرحد داغلاریندان یئنیب كندلرده اولان مال ـ داواری تالاییردیلار. ائله بو دیرناقسیز جیلولاری قودوردان دا كؤپك اوغلو سیمیتقو و قوهوم آقراباسی دیر. آللاه او گونلری آپارسین گتیرمهسین!
بو سفر بو سؤزلری كیتابلاردان یوخ، بلكه جانلی شاهیدلرین دیلیندن ائشیدیرم. ذهنیمده حجی بابانین سؤزلرین اوخودوغوم و گؤردویوم سندلر ایله توتوشدورورام. ایران خاریجه ایشلر ناظرلییینین سندلرینه اساس چاپ اولان «اورمیه در محاربه عالم سوز» آدلی كیتابین 77-جی صحیفهسینده لَلَـهلی «ائلیاس آباد» كندینین آلین یازیسینا گؤره اؤرنك اولاراق یازیلیب:
1336-جی قمری ایلین، جمادی الثانی آیینین 25 «1297 شمسی ایلین باهاری» شهرله بیرلیكده كندلرده ده تالان و سوی قیریم یئنیدن باشلادی، قالیب ـ قولان نئچه پارا تالانمامیش كندی ده بو گونلر تالادیلار. نئجه كی بو گونلر قره كولَك و ائلیاس آباد «لَلـه لی» كندلرین تالاییب، چوخلو آدام اؤلدوردولر.
حجی بابا گؤروب ائشیتدیكلرین نقل ائدیب، گؤزلرینی علی پنجهسینه تیكیر. بو داغدا اولان اوجاق كندلیلر اوچون قوتسال ساییلیر، سونرا باشین تاولاییب دئییر: جیلولار خان چوبانی دا بو داغین اتَهیینده اؤلدوردولر.
خان چوبان ایله "سارای"ین بیر آیری واریانتی دا جیلولوق زامانی بو كند ده باش وئریب. سانكی بو سفر سارای، خان چوبانین فراغیندا آغلاییب باشینا قارا باغلاییر. لَلـهلی كندینده اوز وئرن بو قارا سئودانی بؤیوك آغام "مشد امیرعلی"نین دیلیندن بیرایكی یول ائشیتمیشدیم. احمدعلی آدلی خان چوبان بؤیوك آغامین داییسی ایمیش. ائله بونا گؤره ده، سؤزو وئریرم صاحابینا:
ـ آغاجانا، هاراسیندان دئییم؟
ـ لاب بئله باشدان باشلا.
منیم اؤز یاشیم جیلولوغا چاتماز، آما "شیرین ننَم"8 رحملتیك اؤلن بیر گونه كیمی جیلولار الیله گولـلهلنمیش ایكی سوبای قارداشیندان دئییب آغلایاردی. احمدعلی داییم كندین خان چوبانی دیر، چوخ گؤزلده بالابان چالیب اوخویارمیش. شیرین ننَم دئیردی: بالابانینین سسینه، كند قیزلاری ییغیشیب قولاق آساردی. آما عمیسی قیزی سارای دان ساوای هئچ بیر كیمسهیه كؤنول وئرمهمیشدی، بیرـ بیریندن اؤترو اؤلوم ائلهییردیلر. حییف ایكیسی بیرـ بیرنه چاتمادیلار. ائله ننَمده بونو لاپ چوخ نیسگیل ائلهیَردی.
ننَهمین دئییشینه گؤره احمد علی داییم، آلتی ـ یئددی آی جیلولوق دان قاباق دا بیر یول مال ـ داوار تالانینا گلن ائلات كوردلرین الیله آز قالمیش دیر اؤلدورولسون، كندلیلر بیلهسینی قورتارمیشدی. كندین خان چوبانیدیر، داوار اوغرولاری! ائله بو علی پنجهسینین اَتهیینده اَل قولون باغلاییب ایستهییرمیشلر اؤلدورهلر.
خان چوبان هوشلو ـ باشلی چیخیب دئمیشدی: قوللاریمی آچین، بیر آغیز بالابان چالیب اوخویوم، سونرا اؤلدورسزده اؤلدوروبسوز. قوللارین آچدیقدا خان چوبان اوزون كنده ساری توتوب آواز ایله اوخوموشدور
عمیم قیزی بسدی گل
ایپ قولومو كسدی گل
سن سایان قویون قوزو
وئر ـ گدییی آشدی گل
سئوگیلیسی، احمدعلینین سسینی ائشیدیب آغلایا ـ آغلایا باغیرمیشدی: احمدعلی نین باشینا بیر اویون گلیب، یوخسا بو سؤزلری كنده ساری اوخویوب دئمزدی. كندن تئز بیر نئچه آتلی گئدیب خان چوبانین جانین قورتاریب یاغی لارین بورنون اووورلار. ائله او گوندن بئله یه داییمین بو سؤزلری سینهدن ـ سینهیه گزیب دیللره دوشور.
ایكینجی سفر آما بئناوانی جیلولار گولـلهلهدیلر. «شیرین ننَم» دئییردی باهارین ایكینجی آییندان اون بئش گئدن، جیلولار قارداشیمی آت اوسته گئدركن دالدان گولـلهلهییب اؤلدوردولر، او بیری سوبای داییم "محمدعلی" ده قارداشی "احمدعلی"نین اؤلوموندن بیر آز سونرا جانینا قیزیل یئل اَسیب اودا جاوان اؤلدو.
آغاجانی، عثمانلی عسگری گلیب بیزی جیلو اَلیندن قورتارماسایدی ایندی بو توپراقلاردا مسلمان آدی ـ ایزی قالمامیشدی. عثمانلی اوردوسو جیلولارین دالیسیجا كندلری بیر به بیر سوروب لَلـهلییه چاتدیقدا، شیرین ننَم رحمتلیك سئوینجیندن آغلایاراق، اؤزونو عسگرلرین آیاغی آلتینا آتمیشدی. عثمانلی پاشاسی كندلیلردن سوروشموشدور: بو باجیم ندن بئله نیسگیللی آغلاییر؟ دئمیشدیلر: سوبای قارداشینی جیلولار اؤلدوروب. او بیری قارداشی دا ائله جاوان اولاراق دیغلاییب.
بئله ها، داها نه دئییم كی!؟
دئیهسن قوجا كیشینی چوخ یوردوم. چوخ ساغ اول آغا، آغزین وار اولسون.
بو اولایلار چاغداش تاریخیمزده اوز وئرسه ده تاسوفله هامیسی اؤرت ـ باسدیر اولوب. اورمونون، "سالماس"شهرینی قانلا بویانمیش بیر به بیر كندلرینده بو سایاق سؤزلری ائشیدیب دویماق اولار. لَلـهلی ده بو كندلردن بیری دیر، بوتون گؤزللیكلری و آجیلی ـ شیرینلی خاطیرهلری ایله.
جوما آخشامی دیر و كنده گلدیییمین نَدنینی اونوتمامیشام، خان ننَم ایله گؤروشمهدن شهره دؤنمك اولماز. جوما آخشاملاری همیشه ائوین چیراقلارینی یاندیریب، نارین گوللو آغ لئچهیینی اؤرتوب، ایوان قاباغیندا گؤزونو یولا تیكردی. نوهلرینی گؤردوكده گولومسهییب، -خوش گلدین- دئین سسی هله ده وار قولاغیمدا. خان ننه نه اولار كاش بیرده قاییدیب سنینله قول ـ بویون اولوب اؤپوشردیم. همیشه دئییردین جوما آخشاملاری ائوین چیراقلارینی تئز یاندیریب، دئیین گولون، دانیشین. اؤلوب گئدنلرین ایروحو گلیب شاد اولسون. خان ننه باخ ایندی، یئنه سنی گؤرمك اوچون قوناق گلمیشم. هامی اوشاقلارین، نوهلرینده گلیب. یقین ایندی گؤرورسن و شادسان.
ملیكه ننهمین مزاری اوسته فاتیحه باغیشلاییب، شهره ساری دؤنورم. یام ـ یاشیل یولو بیر داها یاخیندان دویوب، ذؤوق آلیرام، گونش قیپ ـ قیرمیزی قیزاراراق گؤیلری عشق اودو ایله بورویوب. بوگون سانكی سونای گونودور.
ایضاح:
1 ـ بَی كیشیلی چای ماحالی اورمو بؤلگهسینین مركزینده یئرلهشیب و بوتونلوكده بَی كیشیلی افشارلارینا عایید دیر. بَی كیشیلی لردن علاوه، گوندوزلو،ارشلو، ایمانلو، قره گؤزلو، قاسملو،آداخلی، گنج خانلی، اوسانلو،عربلی، كهكیلی، قره لر لی، قیرخلو و ... اورمونون دیگر افشارلاریندان ساییلیر.
2 ـ ننه طرفیندن بو كنده باغلی یام. اورمونون بَی كیشلی چای بؤلگهسینده یئرلهشن لَلَـه لی كندی نین 220 ائوی و 900 باشا یاخین نوفوسو وار.
3 ـ بو یولون باشی گولمانخانا برهسی یوخسا لیمانینا گئدیب چاتیر، ائله بونا گؤره ده قدیمدن بره یولو آدلانیب.
4 ـ سنگر ـ بوراشان، لَلَـه لی یه چاتمامیش ایكی كندین آدی دیر، سنگرمیرعبدالـله كندینین 300 و بوراشانین 150 یه یاخین جمعیتی وار. بوراشان كندینین ساكینلری آذربایجانین آیریلماز پارچاسی ساییلان گوران طایفاسیندان دیرلار.
5 ـ قوبو همن باتلاق آنلامیندا، قوبو اوستو گؤلده كندلیلر جامیشلارینی آپاریب چیمدیرَردیلر.
6 ـ اورمودا «قانا» سؤزو باغ آنلامیندا ـ ویلا سؤزونه ده توركجه ده «كولا» دئیرلر.
7 ـ حجی بابا، لَلَـهلی كندینین بیلیجی آغ ساققاللاریندان دیر.
8 ـ «شیرین ننَه» بؤیوك آغامین آناسی آدی دیر، البته سیجیلده آدی نصف جهان یازیلمیش.
نشریه آغری ـ یكشنبه 9 مهر 91 ـ شماره 135
+0 بهین


text:
تئلیم خان´ین حیاتینا قیسسا بیر باخیش
دوغوم ایلی: 1763 م
اؤلوم ایلی: 1831 م
«بو گونه قده ر تانینیب اؤیرهنیلمیش ایران فلاتینین اراضیلری تورکلری دوغولوب یاشامیش و آنا دیلینده یازیب یاراتمیش ان گوجلو و بؤیوک سؤز اوستادی قاراخانی´ن نوهسی و تئیمور خان´ین اوغلو تئلیم خان اؤلموشدور»[1][1]
تئلیم خان 70 یوخسا 75 ایل یاشاییبدیر. ساوا´نین مزدهقان ماحالینین مرهغئی (ماراغایا؟) کندینده یاشاییب، دونیایا گؤز یوموبدور. تئلیم خان´ین بیزه یاشاییشی یوخ یارادیجیلغی اؤنه ملیدیر، نئجه کی نئچه ميلیارد اينسان ایندییه کیمی گلیب، یاشاییب، اؤلوب گئدیبدیرلر آنجاق کیمسه اونلاری خاطیرلامیر، نئیه اونلار، هئچ بیر شئیی یاراتماییبدیرلار، تئلیمخان دا بیر یارادیجیدیر کی بیزه یوزلرجه تورکجه شئعر یارادیبدیر، تئلیمخان اوغوز ائلینین تورکمان قولونداندیر، ایندی ایکی عئراق´دا یانی عرب عراقی (کرکوک، توز، اربیل) و عجم عراقی (اراک) یاشایان تورکمانلار هامیسی آذربایجان تورکجهسی دانیشیرلار، و اونا گؤره ده تئلیمخان بیر آذربایجان شاعیری کیمی تانینیر،
تئلیمخان´ین شئعری لیریک عئین حالدا رئال (گئرچک) بیر شئعردیر. تئلیم خان دا چوخلو باشقا شاعیرلر کیمی ادبی حیاتین طوفانلی بیر عئشق ایله باشلاییبدیر. مختومقلی تورکمن شاعیری منگلی خانیمی سئودیيی کیمی، جعفرقلی کرمانجی کرمانج-تورک خوراسان شاعیری مرواری نی سئودیيی کیمی تئلیم خان دا شئعرینی مئهری خانیم´ین سئوگیسیله باشلاییبدیر. و بو سئوگی تئلیمخان´ی اؤلکهدن اؤلکهیه سالاراق، اؤنون شئعرلرینده دیلدن دیله سالیبدیر. کمالی´نین یازدیغینا گؤره تئلیم خان مئهری دئیه شیراز´ا گئدیب و نئچه ایل شیراز´دا قالیب سونرا اؤز آنا یوردونا قاییدیبدیر. تئلیم خان بو کندده ائولهنیب و اوغول – قیز صاحیبی اولوبدور. تئلیم خان´ین نوهلری ایندی ده ساوا´نین مزدهقان ماحالیندا یاشاییرلار.
بیزیم اوچون بؤیوک نیسگیل بودور کی هله ده تئلیمخان´ین دیوانی چاپ اولماییبدیر و اونون مزارینا بیر سیمگه (نماد) تیکیلمهییبدیر. رحمتلی علی کمالی ایللر بویو چالیشیب تئلیمخان´ین دیوانین توپلاسا دا آنجاق اونون یئرسیز اؤلومو و بیر سیرا آیری مسالهلر تئلیمخان´ین دیوانینین یاییلماسینا مانئع اولدو. ایندی اونون دیوانین توپلاییب چاپ ائتمک و اونون مزارینا باشقا شاعیرلر کیمی بیر سیمکه تیکمک هامیمیزا بیر میللی گؤرهو (وظیفه) ساییلیر.
بؤیوک آددیم
دوکتور علی کمالی´نین بؤیوک امکلرین خاطیرلایاراق، بو ایل نئچه تورک شاعیر و یازیجی طرفیندن هر ایل تیر آیینین سون (آخیر) پنجشنبه – جومعهسی تئلیم خان گونو آدلاندی. بونا گؤره ده بوندان بئله هر ایل بوگون تئلیمخان´ی خاطیرلایاق دئیه یازارلار، شاعیرلر، آراشدیجیلار و تئلیم´ی سئوهن اينسانلار مرهغئی کندینده تئلیم´ین خاطیرهسینه سایغی گؤسته رهجکلر. تئلیمخان´ا سایغی گؤسته رمک بوتون اينسانیيته، ادبيیاتا سایغی گؤسته رمکدیر. تئلیم خان تورک ادبيیاتینین ذیروهلریندن بیریسیدیر.
ساوچی اوغلو
--------------------------------------------------------------------------------
[1] تئلیم خان حیاتی و یارادیجیلیغی، دکتر کمالی، دکتر زهتابی ص 51


text:
طبیعتین عالمی ( کاسیب و پوللو )
هر کسی تانری یارادیب بیر هونری واردی اونون
آغدی قارا خیردا بویوک بعضی آریق بعضی یوغون
بعضی لر اولدی گؤزون آشماغینان میندی ماشین
بعضی سی آشدی گؤزون گورمه دی گؤزلرده یولون
بعضی شانس اوسده اولوپ قوصه سی آز
بعضی قیز دوغدی گزیر کوهنه چیدن ساده دونون
وقتی یوخدی ساوادی ، کتده قالی ایشله دی چوخ
قیزیشیب دالبادالا مجبور اولوب دوغدی اونون ( اون دانا دوغدی )
بیری گئدسین چوریه (چورک دالیسینا) دوغدی بیرینده کمه یه(کمک اوچون)
یتیشیب 15 یاشی اما تانیمیر ساغ یا سولون
توی اولوب دوکتر اوغول قیزدا موهندیس بالاسی
5 ایل اوندان سورا دوغدی بو خانیم بیر توپولون ( تپل )
بلگ بورکلدی قویدی آدین آقشامینان
ساباح گوردی بو گؤزون مشهدایدی بو یولون
چیغیریب آغلادی بیر آروادی تئز توتدی کنیز
دده سی دوشدو دالینا آلسون اونا تئز کوپونون (کوپن)
ایکی ایل کئچدی اوشاق تورک عوضی فارسی بیلیر
دده سی تئز تئز اونا دییر نئجه سن دسته گولوم
بو اوشاق یئدی یاشیندا قورانین حافیظی دیر
آمما کندین اوشاغی هی اوتاریر چولده قویون
اوتوز ایلدیر کاسیبین بختی یاتیب یوخدور خبر
ایلیشیب تیریکه (تریاک) هی تزریق ائدیر هیرویون (هیروئین)
قیناما یوخدو گوناه اوندا اودا بیر آدامدیر
ولی گئج ( دیر ) بیلدیکی ارزیش واریدیر چوخلی پولون
سووشوب(کئچیب) 15-ی ارباب تله سیر کسدی کبین
بیر ایله تیکدی ائوین آلدی ماشین توتدی تویون
بو نجور حس ائله سین خرجی گرک ایشده تاپا
دونه نه جک(تا دیروز) دده سی ائوده اوشاق اییدی بویون(امروز)
کاسیبا ائلچی گلیب تیریکی(تریاکی) بیر اوغری ایگید
تله سیر قیز آناسی صیغه نی تئزدن اوخویون
دئدی شوغلون ندیر قیز ، اوغلان اونا سول باخدی
دئدی الده ساتارام من گئجه لر کتده آغ اون ( آرد سفید )
خلافیم یوخدو گؤرورسن آزی قیرخدور (40 )بو یاشیم
چکمیشم یاشاماغین ایستیلیغین هم سویوغون
من اوزوم رزمی کارام تیریکی سؤزدور دییرلر
من ثابیت ائدرم ، بلی دئیینن شرطی قویون (بله به شرط قویون )
کسرم من بیچرم هر کسی چپ باخسا سنه
سن آدین وئر ساباه تحویل آلاسان ساغ قولاغون
خوشی گلدی بو قیزین او اوغلانین سؤزوندن
سویونوب آخشامیلان توتدی قولون سیخدی سویون
Filed under: تورکی شعرلر Türkcə şeirlər Etiketlənmiş: | گوزل شعر,تورکی شعر,تورکجه شعر


text:
آغلادیمیاحسین عشقینده قیرخ گون، چالدیم آغلادیمگئتدیلر زائرلرین ، من یئرده قالدیم آغلادیمکاش بیله یدین قلبیمه، عشقین نه توفانلار سالیب ؟ ی گوشه قبرینی هئی یاده سالدیم آغلادیم قارداشین عباسه خاطیر ،ایسته قوی زوّار اولوم
شمع تک عشقینده من ی م ، آزالدیم ،آغلادیم بیر برات کربلا گؤنده ر، گلیم دیدارینابلکه بیرده بو براتی سندن آلدیم آغلادیم بارگاهین با صفادیر، گؤرمه ین بیلمز نه دیر ع ینی گؤردوم گئجه، باخدیم سوزالدیم، آغلادیم ای عزیزکربلا س
قارداشین عباسه خاطیر ،ایسته قوی زوّار اولوم
منبع :
درخواست حذف این مطلب


text:
عاشورا گۆنۆ امام شهید اوْلاندان سوْرا خئیمهلرین تالانماسێ
قوْشار: حاج عباسقلی یحیوی اردبیلی (تاجالشعراء)
عاشورا گۆنۆ ایمام حۆسئن(ع) شهید اوْلاندان سوْرا «عمر بن سعد» خئیمهلرین تالاماغێنا ایذن وئردی و بۇ آرادا ایمامین اهل-وْ-عیالینه چوْخ نیسگیللی اوْلایلار یاراندێ، ائله اوْنا گؤره مرثیه شاعیرلریمیز (آغێت قوْشارلارێمێز) بۇ اوْلایا عایید چوْخ زنگین یاپێتلار یارادێبلار و دئمهک بیر مرثیه شاعیری تاپماق اوْلماز کی «غارت خیام» آدێندا نوحه، مرثیه و افرادی اوْلماسێن. و بؤیۆک قوْشارێمێز حاج عباسقلی یحیوی اردبیلی (تاجالشعراء) دا بۇ بارده چوْخ دَیهرلی شئعرلر قوْشۇب.
ایندی بۇ چاغدا حاج یحیوینین «پرچم عزا» آدلێ کیتابیندان بیر نئچه نوحه و شئعر «غارت خیام» بارهسینده اوْخۇیاق:
رجز
گل خئیمهلر تالاندێ یا سییئد-وْ-الائمه
بیمارون اوْددا یاندێ یا سییئد-وْ-الائمه
شئمرین الینده خنجهر، خون-ی-خودایه باتدێ
زهرا اوْ قانێ دۆتسۆن، گوْداله معجهر آتدێ
«زینب»ده تللین اۆسته، باشدان الین اۇجاتدێ
بیر قاچدێ بیر دایاندێ، یا سییئد-وْ-الائمه
یاتما نجف چؤلینده، گل گؤر نه وار مناده
قۇربانلارۇن کسیلدی، قان داشدێ کربلاده
تۇفان-ی-ظۆلمه دۆشدۆ، غرق اوْلدۇ خانهواده
عالهم قرا بوْیاندێ، یا سییئد-وْ-الائمه
هر آن یاغار یئر اۆسته، گۆن کۆرهسیندهن آذهر
قۇملار قێزێب یا پیشمیش، قان یارهلرده قَینهر
بۇ حالیده حۆسئینه لازێمدێر آب-ی-کوثر
سۇ تئز گتیر اماندێ، یا سییئد-وْ-الائمه
گل قوْیما ذوالفیقارون الدهن اله یئتیشسین
میراث-ی-انبیانی، اغیار الینه دۆشسۆن
اهل-ی-حرهم ایسارهت چنگالینه ایلیشسین
ظوْهر اوْلدۇ ایش دوْلاندێ، یا سییئد-وْ-الائمه
سئل تک تؤکۆلدۆ لئشکهر یوْخدۇر اوْنۇن حئسابی
باغلاندێ کربلاده، ظۆلم-وْ-بلا کیتابی
شاهانه خئیمهگاهون، پیراههن-وْ-طنابی
دوْغراندێ پارچالاندێ، یا سییئد-وْ-الائمه
دۆشمهن سوْیۇب آپاردێ، خرگاه-ی-شاه-ی-دینی
زنجیره باغلایێبلار اطفال-ی-نازهنینی
زینب اوْلۇب حۆسئینین گویا کی جانئشینی
سولتان-ی-کارواندی، یا سییئد-وْ-الائمه
قاتیل سالێب یۆز اۆسته، مظلوم-ی-کربلانی
آرخاسێ اۆسته دؤندهر، «مذبوح مِن قَفانی»
گل رو بئقئبله ائیله، بۇ مؤحتهرهم فدانی
آخهر وضوسی قاندێ، یا سییئد-وْ-الائمه
اوْل باخبهر حۆسئینین بیحدّ یارهسیندهن
سینه یاراسێ چوْخدۇر، چرخین سیتارهسیندهن
دریای-ی-قتلگاهه، اعضای پارهسیندهن
قان سۇ کیمی رواندی، یا سییئد-وْ-الائمه
آتلارا نعل-ی-تازه، وۇردۇلا اشقیالر
محو ائیلهسینله نعش-ی-سولتانی چارپالر
تئز درک ائله حۆسئینی بلکه اوْ بیحیالر
گؤردی سنی اۇتاندێ، یا سییئد-وْ-الائمه
بۆلبۆلرون داغێلمێش صحرایه دسته-دسته
گۆلزاری ترک ائدیبدیر، موْرغان-ی-پرشیکهسته
گرد-وْ-غوبار ائنیبدیر افسورده گۆللـهر اۆسته
گۆلشهن سوْلۇب خزاندی، یا سییئد-وْ-الائمه
کم ائتمه یحیوی دن انعامیوی اماندی
عئشقیزده باغلانێبدێر زنجیره چوْخ زاماندی
یعنی سیزین قاپێزدا شاعیردی نوحهخوان دی
هم کلب-ی-آستاندێة یا سییئد-وْ-الائمه
افراد
زمان-ی-فیتنهی-ی-مرحب ده جنگ-ی-خیبر ده
عرب یهودیلریندهن اوْ سخت گۆنلهرده
بیر عیددهسی گئجه وقتی قاچێب بییابانه
خیلاصه گلدی پناههنده اوْلدۇ ایرانه
اوْلار حیمایهت-ی-ایراندا قالدێ بیر مدّت
پس از هوجوم-ی-عرب، سالدێلار اله فۆرصهت
اوْ سرزهمین کی اوْنۇن نئینهوانیدی آدێ
گؤز ایشلهدیکجه بییابان، یوْخۇدۇ آبادێ
کنار-ی-نهریده بیر خوْش مکاندا سۇ جاری
یارێم آغاج طرهف-ی-تلّ زینبییه ساری
نزول ائدیب اوْ بییاباننئشین عرب اوْردا
کمال-ی-هیممهتله ائتدی بیر قریه بنا
کنار-ی-نهری قازێب کئشتزار ائلهدیلهر
اکیبله باغ اوْرانێ نوبهار ائلهدیلهر
اوْلار امور زراعهتده ائیلیردی تلاش
اله گلیردی سر-ی-حاصیل ائحتییاج-ی-معاش
بۇ طرزیله نئچه ایللهر کئچیب زمانه دؤنۆب
نه گؤردیلهر کی هوا رنگی زعفهرانه دؤنۆب
قارا یئل اسدی یئره یاغدێ قێرمیزی توْپراق
داغا داشا حرَکهت دۆشدۆ، تیترهدی نوْه طاق
یئتیردی اهل-ی-جهانه منادیان-ی-سما
صئدای-ی-«قُتلالحسین فی الفلات کرب-وْ-بلا»
همان گۆن ایدی حۆسئن اؤلدۆ ختم اوْلۇب دعوا
قرین-ی-وقت-ی-غروب ایدی عصر عاشورا
بئله دئییلله اوْ کند اهلینین بیری چؤلدهن
بیچیب گتیرمیشدی بستهی-ی-گییاه-وْ-چمهن*
* بسته: باغ، نئچه باغ اوْت/
بۇ عیللهته اوْ جاوان چێخمێشدێ بام اۆسته*
علهفلری قوْیا بام اۆسته دسته-بئدهسته
* بام اۆسته: دام اۆسته، دامۆسته
اوْنۇن ساتاشدێ اۇزاقدان گؤزۆ بییابانه
قارا دۇمان قارێشۇب* بیر آلوْولێ تۇفانه
*قارێشێب
آلوْو گؤگه اۇجالاندا قار دۇمان دایانێر
آلوْو یاتاندا یاشێل تۆسدیدهن* هوا بوْیانێر
* تۆستۆ: دود، تۆسدۆ
گۆنۆن باتان چاغێدێر، گئتدیکجه نور آزالێر
آلوْو گۆنۆن چکیلهن یئرلهرینه شؤگه* سالێر
*شؤگه: ؟؟
«نجف» چؤلینه آلوْو باش اَگیر، دالێ چکیلیر
فراتین اۆسته ائنیر ریزه-ریزه کۆل تؤکۆلۆر
تعجّب ائتدی بۇ نه شؤعله دیر نه توفان دیر؟
یانان مکان نه شههر دیر و نه دئهئستان دیر
اَیهر قبیله دۆشۆب اوْردا یاندێرێبدێ اوْجاق
اوْجاق اوْدێندا آلوْو تۆسدۆ اوْلمئیور* بۇ سایاق
*اوْلمایێر
اۇجا سسیله نیدا ائتدی ائی گوروه-ی-یهود
چێخون* باخۇن* اۇجا یئردهن ندیر بۇ شؤعله-وْ-دۇد
* چێخێن/باخێن
گؤرۆن یانان یئر هایاندۇر* کیمون* قبیلهسیدور*
دگهنده یئل گلور* هر دم زنان اۇشاق سسیدور*
* هایاندێر/کیمین/...سیدیر/گلیر/سسیدیر
قریه اهلی هامێ بامه چێخدێ سۆرعهتیلهن
باخاردێلار اوْیانان سرزهمینه دیققهتیلهن
زبسکی بیر نفهرون* چوْخ اۇزاق گؤرهردی گؤزی*
ایکی آغاجلێغا باخسئیدی* درک ائدهردی گؤزی
*نفهرین/ گؤزۆ/ باخسایدێ
باخۇب-باخۇب* دئدی ائی وای غریبه حادیثه وار
قوْشۇندۇ سئل کیمی، خئیمه یانۇر* قاچۇر* قێزلار
* باخێب/یانێر/قاچێر
پییاده آتلێ عربلر دی بیر-بیره قارێشێب
زنان اۇشاقدێ قاچێر، نئچه خئیمه دیر آلێشێب
گرهک گیده* بیر بۇ حالی تفتیش ائلهمهگه
قبیله نیسبهتیمیز اوْلسا بیز گیدهک* کؤمهگه
* گئده/گئدهک
وارێدێ بیر نفهر اوْل یئرده شئیخ-ی-روشندل
ائدوب* بۇ امر-ی-مهمّی قبول، الحاصیل
* ائدیب
قبالهلی عربی بیر آتا غزال شیکار
گؤتۆردۆ نئیزهسینی اوْلدۇ سۆرعهتیله سوار
آتا ویروب* نئچه قمچی یئریندهن اوْیناتدێ
یارێم آغاج یوْلۇ طئی ائتدی مقصهده چاتدێ
* وۇرۇب
نه گؤردۆ جنگ اوْلۇنۇب بیر وسیع مئیداندیر
جنازهلر یێخێلۇب* یئرده قانه الواندێر
*یێخێلێب
بدهندی، قوْلدێ، بیلهکدیر دۆشۆبدۆ صحرایه
یارالێ باشدێ ویریلمیش* جیدای-ی-اعدایه
*وۇرۇلمۇش
اوْ یاندا غارهته مشغول رحمسیز لئشکهر
قالۇب* نئچه نفهرین اللـهرینده بیر معجهر
*قالێب
نمهد دی مسنهد دی قالیچه دیر تاپان آپارێر
حرهمسرانین اثاثییهسین چاپان آپارێر
بۇ یاندا خئیمه دن افلاکه قوْزانێبدێ شرار
باسێب هوانین اۆزۆن تیره رنگ گرد-وْ-غۇبار
اۇشاق بؤیۆک خانێم عورهت دی خێرداجا قێزلار
آیاق یالێن باش آچۇخ* خئیمه دن ائدیلله فرار
*آچێق
اوْ بینوالرین هر تک تکین قوْوان چوْخدۇر
دۇتۇب وێرانلارێ* چوْخ، بیر نفهر کؤمهک یوْخدۇر
*وۇرانلارێ
اۇشاقلارێن باشێنا قمچیلر ائنهنده گؤرۆر
قۇلۇنۇ بیر اۇجا قامهت خانێم قباقه* وئریر
*قاباغا
قاچێر اوْیان-بۇیانا، چنگ-ی-ظۆلم دن آلسێن
بالالارێن باشێنا شهپهر-ی-وفا سالسێن
بیر اۆچ یاشێندا بالا یۆز* قوْیۇب بییابانه
دۇتۇبدۇ دامهنی آتهش قاچێر یانا-یانه
*اۆز،رو، رخ
بئله بیلیر قۇتارێب جانێنێ یانار اوْددان
ائله اۆزۆن ایتیریب یانماغێ چێخێب یاددان
قاچێر-قاچێر دایانێر، دامهنینی دستهلهییر
اوْدۇ کئچیرتمهگه باشێن اگیر اوْدۇ پیلهییر
آلوْو چالێر فوْری دامهنین بۇراخێر
کؤمهک گزهر اؤزۆنه، تئز اوْیان-بۇیانه باخێر
اوْ شئیخ نقل ائیلیر گؤردۆم آز قالێر یانسێن
باشێندا معجهری زۆلفۆ یۆزۆ آلوْولانسێن
منیم اوْنا اۆرهگیم یاندێ فیکرینه قالدێم*
اوْدێن کئچیرتمهگه دؤندۆم دالێجاق آت سالدێم
*غمینه دۆشۆندۆم، قایغێسێنا قالدێم
آیاق سسین ائشیدیب دؤندۆ باخدێ گؤردۆ منی
دایاندێ قوْرخدۇ الی اسدی تیترهدی بدهنی
منی ده ائلهدی غارهتگهرین بیریسی گۆمان
دئدیم کی قوْرخما خانێم قێز، سنه آنام قۇربان
اوْ کوفه اهلی کیمی من قاچێب یوْران دگیلهم*
سنی بۇ سیننیده قوْرخما سوْیۇب وۇران دگیلهم
* قاچێب یوْران دگیلهم: بۇنۇ دۆزۆ «قاچێردێب یوْران دگیلهم» اوْلار آنجاق شئعر ده وزن گؤزلهمک گرهکدیر.
دایان دیان ائیلیم ائی اسیر-ی-آتهش پوش
اتهگیوین اوْدۇن آللاه ریضاسێ خاموش*
*چوْخ مرثیه شئعرلرده و آیرێ شئعرلرده ده اوْد (آتش) سؤزجۆیۆن «اوْت» یازێرلار و حاجی یحیوی ده اوْت یازێب، آنجاق اوْت و اوْد ایکی سؤزجۆگدیرلر و آیرێ آنلامدا. اوْت: علف، گیاه/اوْد:آتش
منیم محبتیمی گؤردۆ گؤز یاشێن الهدی
ادهبله قوْیدۇ الین سینهیه سلام ائلهدی
دئدی نه دیندهسن من کی بیلمیرهم یا شئیخ
بۇ چؤلده بیزلهره رحم اهلی گؤرمۆرهم یا شئیخ
کیتاب-ی-دینیوه آند ایچ، عیناده دۇرمییاسان*
اوْلار کیمی منی سن قمچی ایله وێرمییاسان*
*دۇرمایاسان/وۇرمایاسان
سؤزۆن ایهر اوْلا دوْغرۇ ریضا ایلهن گئدهرهم
دییهرهم عمّهمه لوطفون، سنی دوعا ائدهرهم
دئدیم قسهم اوْلا توراته چون یهودم من
خانێم ریضا دگیلهم ذرّه مندهن ایجییهسن
دئمه اوْلار کیمی من ظاهیرهن اهل-ی-قۇرآنهم
ایمامی اۆلدۆرۆرهم سؤیلۆرهم مسلمانهم
ایجازه وئردی دۆشۆب دامهنینی سؤندۆردۆم
وئریب تسلّی محبت دیلیله دیندیردیم
سکوت وئردی اوْ نالان قێز آغلاماغێنا
الین آتێب لچهک آلتدا ایکی قۇلاغێنا
ایکی بالاجا قێزێل گوشوارهسی الده
کمال-ی-معذهرهتیله دۇرۇب موقابیلده
تعاروف ائتدی دئدی آل بۇ تؤحفهنی یا شئیخ
وارێم بۇدۇر وئریرهم بخش ائیله منی یا شئیخ
دئدیم خانێم منه عادهت دگیل اسیر سوْیماق
سن آلماسوْن* دئدی یا شئیخ اؤزگهلر آلاجاق
* آلماسان
دئییر کی گؤردۆم اوْنۇ گفتئگو ائدهن وقته
دیلی داماغا دگیر سسلهنیردی چون تخته
چێخێب قاچێب اوْد ایچیندهن، یۆزۆنۆ توْز بۆرۆیۆب
اؤزۆ اوْ قدری عطهشدیر دوْداقلارێ قۇرۇیۇب
حماییلیمدهن آشێردێم یئره سۇ قومقومهسین
سۇ دوْلدۇرۇب اوْنا وئردیم سۇ مشرهبهسین
سۇ جامین آلدێ الیمدهن اوْ نازدانه بالا
چکیبدی معجهرینی جامین اۆسته دۆشدۆ یوْلا
دئدیم خانێم بۇ نه اسرار دیر عمهل ائدیسهن؟
لچهک دالێندا سۇیۇ گیزلهدیب هارا گئدیسهن؟
دئدی منیم بالاجا بیر باجێمدا وار چوْخ عطهش
آپارێرام بۇ سۇیۇ خئیمهده ائدیبدیر غش
دئدیم خانێم داخێ سم گئتمه خانێمان داغێلێب
اوْ قێز هایاندا قالێب؟ خئیمه-وْ-مکان داغێلێب
دوباره گئتمه قایێت سالما جانیوی خطهره
اوْ ظۆلم ائدهنلرین آل الده قمچیسین نظهره
پناهگاهین اگهر اوْلسا گئت پناههنده
منیم آتێما سوار اوْل جیلوْ چکیم منده
آت اۆسته راحهت اوْتۇر من پییاده یوْل گئدهرهم
پناهیوه یئتیریب خیدمهتیم تمام ائدهرهم
دئدی ریضای آللاهێنێ خاطیرین ایستهر
اؤزۆن دایان منه امما نجف یوْلۇن گؤستهر
منیم پناه-وْ-اۇمۇدۇم همان طرهفده یاتێب
بابامدێر حئیدر-ی-کررار، علی نجفده یاتێب
بۇ ظۆلم دن ائدیم آگاه من شه-ی-زمهنی
اۇمۇد ائویم دی بابام ساخلاسێن یانێندا منی
و بیرده شاعیریمیز یحیوینی عُقباده
غولام-ی-خاصّ ائلهسین، اوْل جوار-ی-اعلاده
یۇخاریداکی «افراد» دا من شاعیرین اؤز دئییشیندهن بیر نئچهسین متنیده گتیردیم و آنجاق اوْلارێن ادبی فوْرماسێن هر بئیتین آلتێندا یازدێم. دئمهک بیزیم آغێت قوْشقۇلارێمێز بۆتۆنه یاخێن دئییش اساسلارێندا یازێلێب نه ادبی دیلده و فوْرماسێندا. و ائله بۇ نا گؤره من بۇ وبده چالێشێرام نوحه و شئعرلری ادبی فوْرماسێندا یازام آنجاق بۇ ایشده اوْراجاق قاباق گئدهبیللهم کی شئعرین اساسینه آفهت یئتمییه.
نوحه
گل هارداسان حۆسئن ائی شاهی زینبین
اوْد وۇردۇلار یانێر خرگاهی زینبین
گل هارداسان اخی ائی شاه-ی-کم سیپاه
دوْلدۇ خییامیوه بۇ فوْج-ی-کینهخواه
قالدێ یاخام منیم غملهر الینده آه
ایندی اؤزۆن گل اوْل همراهی زینبین
ال غارهته آچێب بۇ لئشگهر جفا
اوْد وۇردۇلار یانێر اخیامه یا اخا
وجهی ندیر انام اوْغلۇ باجۇن فدا
ائتمهز اثر سنه بۇ آهێ زینبین
گر نوش ائتمیسهن جام-ی-شهادهتی
عالهمده بس هانێ قارداش علامهتی؟
گر زیندهسن حۆسئن درک ائت بۇ محنتی
شئمره اسیر اوْلۇر واللاهێ زینبین
بیللهم حۆسئن سنین یوْخ جاندا طاقهتین
گلسهن اگهر وئریر زحمهت جراحهتین
سن راحهت اوْل باجۇن قۇربان-ی-قامهتین
گئتسین فنایه قوْی دستگاهی زینبین
زینب اوْ یارهلی جانه فدا حۆسئن
گلمه یارالێسان ایمداده یا حۆسئن
بیللهم نئجه کئچهر بۇندان سوْرا حۆسئن
هر روز-وْ-هر شب-وْ-هر ماهی زینبین
من راضییهم ائده دۆشمهن اسیر منی
تا سندهن ال چکه بۇ لئشکهر-ی-دنی
بۇ چؤلده شئمر-ی-دون اؤلدۆرسه گر سنی
قانه دؤنهر دل-ی-آگاهی زینبین
ائتمه باجێ امان بۇ چؤلده شور شین
تؤکمه گؤزۆن یاشێن ائی زار-ی-بیموْعین
یوْخ طاقهتی گله فریادیوه حۆسئن
گلمهز داخێ اله دئلخواهی زینبین
صبر ائیله ائی باجێ چوْخ ائتمه ایضطیراب
آهون ائدهر منی بۇ حالیله کباب
صبر ائیله تا دئسین بۇ فرقهی-ی-عذاب
وار شئمره یالوارا ایکراهی زینبین
سۇ نوش ائدهنده سن سال یاده قارداشێن
ائتمه یۆزه روان ظاهیرده گؤزیاشێن
آغلا منه نهان آچما باجێ باشێن
آللاه اؤزۆ اوْلار غمخواهی زینبین
هر بزم-ی-غم اوْلا صدری فغان ائیله
سال یاده زینبی اشگین روان ائیله
بۇ مئصرهعی مودام وئرد زبان ائیله
گل هارداسان حۆسئن ائی شاهی زینبین


text:
کارلد بیلت: اوروپا أردۇغان اۆچین آیاغا قال!
سوئدینگ اۇزالقی داشاری ایشلر وزیری کارل بیلتدن تۆرکیه حاقیندا اؤرأن مؤهۆم یازغی
دموکراتیک قیمماتلیقلارا اساسلانیان بؤلگهده آغدارلیشیقلارا اۇرون یۇقدیر
بیلیأنگیز می؟ بروکسل اویقودامیقا ایسهم؟ اوروپالی یۇلباشچیلارینگ ۱۵-نجی ایولدا تۆرکیهده قورالان آغدارلیشیق سینانشیغینا بۇلان اۆنسسیزلیکدن سۇنگ اینه شو سوراغ سۇرالیار.
پیتنهچی تۇپارینگ اۆستۆنلیک قازانیپ حاربی- سیاسی جونتانینگ تۆرکیهدأکی دؤولت گۆیجۆنی اله گچیرِندیگینی گؤز اؤنگۆنه گتیریپ گؤرۆنگ.
اۇل ۱۹۶۷-نجی ییلینگ آوریلیندا آتن ده افسرلرینگ و اۇلارینگ تانکلارینینگ گۆیجی اله گچیرن، مۆنگلرچه آدامی توسساغ ادیپ یونان و اوروپا اۆچین تاس اۇن ییل دۇوام ادن قاراباسانی باشلادان واغتینداقی یالی ینگیل بۇلماز.
آغدارلیشیق قوران گۆیچلر اۇپوزیسیونلارینگ گؤره شینی باسیپ یاتیرماغا سینانشیارقا آنکارانینگ و ایستامبولینگ کؤچهلرینده اولی قیرغینچیلیقلار بۇلوپ بیلردی.
۲۰۱۳-نجی ییلینگ ایونینداقی آغدارلیشیغینگ ایز یانیندان قاهرهده یۆزه چیقان پاجیغالی واقالاری یادا سالینگ.
آغدارلیشیق سینانشیغی تۆرکیهده اۆستۆنلیکلی تاماملانان حالاتیندا یورتدا ایچرکی اورش توراردی. اۇنونگ بۇلسا اؤرأن آغیر نتیجهلری بۇلاردی.
باسیشدان، قاریشیق یاغدای و اؤلۆمدن قاچان میلیونلارچا تۆرک رایاتی، تۆرکیهده یاشایان ۲ میلیوندان قۇوراق سوریهلی بۇسغونلارا قۇشولیپ اوروپا ساری یۇلا دۆشِردی. اوروپا بیلهلهشیگی حأضیرکی واغتدا ۲۰۱۵-نجی ییلداقی بۇسغون پاجیغاسیندان حاص آغیر بۇلان بۇسغون مسئلهسینه سزهور بۇلاردی.
اوروپا بیلهلهشیگینه آغضا یورتلار یادا آغضالیق گپلهشیکلرینی آلیپ باریان یورتلاردا اولی حاربی آغدارلیشیق بۇلمادی. مجاریستاندان باشغا هایسیدیر بیر یرده حقوغینگ اۆستۆنلیگی آدالغاسینا ادیلن أسگِرمِزچیلیکلر، تلهیایلیملاری اله گچیرن، مجلیسی بمبالان و یوردونگ سایلانان جمهورباشلیغینی اله سالماغا سینانشان دۇاب ایغتیارلی آغدارلیشیق سینانشیغی بیلن دِنگِشدیریلنده هیچ زات بۇلوپ قالیار.
اساسی حۇوپ اۇرتادان آیریلدی، اِمما ۲۶۵ آدام پیدا بۇلدی و ۱۱۰۰ آدام یارالاندی. تۆرکیأنینگ سیاسی پارتیالاری دِسسینه جبیسلّشدیلر و آغدارلیشیغا سینانشیغا قارشی دوردیثلار. بو دنگی تایی بۇلمادیق آرقالاشیق تۆرکیأنینگ دموکراسیسینی حاص ایناملی و حۇوپسوز سِپگیده یتیرجِکدیگینی آیتساق یالنگیشماریس.
اِمما آغدارلیشیق سینانشیغینینگ قورالان گیجهسینده اوروپا بیلهلهشیگینینگ واقالاری یازغارماغی اۆچین واغت گرِک بۇلدی. شیلهده اساسی قانون اولغامینا آبانان اینگ اولی حۇوپا سزهور بۇلان و آغضالیق گپلهشیکلرینی آلیپ باریان تۆرکیأ اوروپا بیلهلهشیگیندن یۇقاری درجهلی وکیللرینگ قۇلداو ساپارینی قوراپ قورماجاقدیقلاری نأبِللی بۇلماغیندا قالیار.
اوروپالی یۇلباشچیلار اۇنونگ یرینه دِسسینه تۆرک یۇلباشچیلارینگ دؤولتینگ دۆزۆمینده گۆلِن حرکتینه تابین بۇلان آغضالاری صاپلاییش ایشینه ایکیرجینگلی قاراماغا باشلادیلار.
تۆرکیه اوروپانینگ آدام حقوقلاری جارناماسینی ساقلاجاقدیغینی بیان ادنده اوروپا بیلهلهشیگینه آغضا یورتلارینگ یۇلباشچیلاری اۇنگا قۇشولمایاندیقلارینی مألیم اتمأگه باشلادیلار. اِمما شونی یاتدان چیقاردیلار، اۇل هم فرانسیانینگ نۇیابر آییندا پاریسدا قورالان ترورچیلیقلی هۆجۆمدن سۇنگ شۇل چأرأنی گؤرمهگیدی.
نۆرکیأنینگ اساسی قانون اولغامینی ییقماغا سینانشان گۆیچلره قارشی اؤزۆنی قۇراماق اۆچین کأبیر چأرهلر گؤرمأگه حاقینینگ باردیغینی و گؤرمهلیدیگی مسئلهسینده هیچ کیم دیل یاریپ بیلمز.
بو ایشلرینگ حۇوپلولیغی هم ایکیاوچسوزدیر. اوروپا گنگهشی و اوروپانینگ آدام حقوقلاری قاضیهتی شرطلر قادالاشماغا باشلاندان سۇنگ مسئلأنی اۆنس بیلن سلجررلر دییپ طاما ادیأرین.
آغدارلیشیغی قۇلداما أحتیماللیغی پس بۇلان ژورنالیستلار هم توسساغ ادیلدی و بو تانقیت ادیلیپ بیلینر.
اوروپا گنگهشی نینگ باشلیغی توربیان یانلاندینگ شو هپده آنکارا ساپار قوراجاقلیغی (قوراماغی) بۇلسا قۇوی حابارلاردان بیریدیر.
اوروپا آغدارلیشیق آدالغاسینا قارشی گؤرهشمأن حالاتیندا آحلاقی ایغتیارینی ییتیرمه حۇوپونا سزهور بۇلوپ بیلر. اوروپانینگ ۲۰۱۳-نجی ییلدا مصردا ادیلن آغدارلیشیغا قارشی اوتاندیریجی چِمهلهشمهسینینگ آبرایینا ضلل یِتیرِنلیگی بۇلسا شکسیز شۆبههسیزدیر.
آغدارلیشیغا سینانشیقدان بیرنأچه گۆن سۇنگ پرزیدنت رجب طیب أردۇغانینگ گنگهشچیلریندن بیری بۇلان ابراهیم قالینینگ حؤکۆمتینگ آغدارلیشیغا قارشی گؤرهشینه گۆنباتارینگ تانقیتلاری یازان شو توئیتلری دیسهنگ اۆنس چکیجی: "اگر سینانشیق عامالا آشان بۇلسادی مصردا بۇلشی یالی سیز اۇنگا قۇلداو برردینگیز. سیز بو میللتی تانامایارسینگیز، اِمما بو میللت سیزی تانایار"
اوروپا بیلهلهشیگینه آغضا یورتلارینگ لیدرلری آغدارلیشیق سینانشیغیندان سۇنگ دِسسینه تۆرکیأ باریپ، آغدارلیشیغا قارشی یۆزلِنمهلر برن بۇلسادی، تۆرکیأنینگ حالقینی آغدارلیشیق سینانشیغینی ایزا سرپیکدیرندیکلری اۆچین قوتلان بۇلسادی، پرزیدنت، باش وزیر و مجلیسینگ یۇلباشچیلاری بیلن تۆرکیه اۆچین دموکراتیک اوروپا یۇلونینگ بیلهلیکده قورالماغی بارادا پیکیر آلیشان بۇلسادی، اوروپا بیلهلهشیگی حأضیرکی پورصاتدا حاص آماتلی یاغدایدا بۇلاردی.
البتده بو حرکتلرینگ یوردی اتوریترلشدیرمهک تایدان زیانلی تاراپلارینینگ بۇلماجاقدیقلارینینگ آچیق کِپیلی یۇق. اِمما اوروپا آزیندان سیاسی ادیهآللارینینگ و دموکراتیک قیمماتلیقلارینینگ تارپایندا دورماغا سینانشاردی.
حأضیرکی واغتدا ولادیمیر پوتین آغدارلیشیغا سینانشیقدان سۇنگ أردۇغان بیلن دوشوشجاق ایلکینجی یۇلباشچی.
اگر شیله بۇلان حالاتیندا اوروپا اۆچین اوتاندیریجی واقا بۇلار.


text:
بیر زامانلار سنه دنیز دئیردیلر. او زامانلار من اوشاق ایدیم. اوشاقلیق عالمینده سنی چوخ بؤیوک بیر اوقیانوس ظن ائدردیم. آما سندن هئچ زامان قورخمازدیم. چونکو سن هئچ کسی بوغمازیدین. سنی دنیز آدلاندیرارکن سنین قوینوندا بؤیودوک بیز .
سنین وارلیغیوا او قدر آلیشمیشیق کی سنین اولماماغین عاغلیمیزدا سیغا بیلمه ییر. بیز حایاتیمیزین سندن آختیغینی تازا بیلمیشیق. سنین بیزه آنا اولدوغونو تازا اؤیرنمیشیق. دئمک عؤمروموز سنه باغلییمیش. سن اولماسان بیزده یوخ اولاریق. ایندی ، اؤز اوشاقلاریوین گؤزلری اؤنونده سوزسوزلوقدان چابالایب جان وئرمکده سن!بونا نئجه دؤزمک اولار. دؤزه بیلمه دیم منده. نه الیمدن گله بیلر کی؟ سنه بیر بارداق سو گتیریردیم. یولومو کسدیلر، یولو باغلادیلار، سنه چاتا بیلمه دیم، بارداغی آلیب سیندیردیلار. دئمک سنه سو وئرمک یاساق ایمیش. مگر بورا کربلایمیش دئمک! باغیشلا منی دنیزیم، گؤز یاشلاریمدان باشقا بیر شئی سنه سونا بیلمه دیم!
برچسب ها: شعر، تورکو شعر، ترکی شعر، تورکجه شعر، اورمو گؤلو شعری، شعر برای دریاچه ارومیه، دریاچه اورمیه، ارومی گولی، اورمو گولی، اورمو شعری، نگین آذربایجان،


text:
اللرین نه یامان سویوقدور گولوم
اللرین نه یامان سویوقدور گولوم
اللرین ائله بیل ، قار چیچگی دیر
آی آمان الینده دوندوکی الیم
اللرین الیمین بوز الجه کی دیر
بیز کی جونوبلویوق بو سویوق هاردان ؟
گرک کولوموزده سویوق اولماسین
گؤزوموز دونیادا ، ان قاینار بولاغ
گرک الیمیزده سویوق اولماسین
اوددان یوغرولموشوق ، آتشیک آخی
قلبیمیز دویغولار تونقالی کیمی
یاناغین ائله بیل آلو دیلیمی
اللرین بیر تاختا یونقاری کیمی
آی اوزو باهارلی ، الی قیش سونام
گیلئییم ، گولمه لی گلمه سین منیم
قورخورام سئوگی ده ، سویوماغیندا
الیندن باشلایا ، الیندن سنین
نصرت کسمنلی
Filed under: نصرت کسمنلی,تورکی شعرلر Türkcə şeirlər Etiketlənmiş: | نصرت کسمنلی,نصرت کسمنلی نین شعرلری,گولوم,آذری شعر,آذربایجان شعرلری,تورکی شعر


text:
اولماسا
من نئیلرم او دلبری شیرین دیل اولماسا
بولبول باهاره عشق یئتیرمه ز گول اولماسا
مجنونون عشقی لیلی نین آرتیردی شهرتین
قدری بیلینمه ز ایدی گولون بولبول اولماسا
عهد ائتمیشم کی هر گوزه له مایل اولمایام
منسیز بلالی کونلوم اگر مایل اولماسا
درد فراقه غفلت اؤزو بیر علاج ائدر
یوخسا بو درده کیم دایانار ، غافل اولماسا
جانان جفاسینی چکن عاشیق روا دئییل
وصل نیگارینه او اگر نایل اولماسا
جور ائیله دیکجه یار منه ایسته رم اونو
ائل سئومز هر آغاجدا اگر حاصل اولماسا
واحید کونولده عشقیمی من گیزلی توتمارام
عرفانیمه تعرض ائدن جاهل اولماسا
شاعیر : علی آقا واحید
Filed under: تورکی شعرلر Türkcə şeirlər,علی آقا واحد Etiketlənmiş: | تورکی شعر,تورکجه شعرلر,علی آقا واحیدیدن تورکی شعرلری,علی آقا واحد,علی آقا واحدین شعرلری,علی آغا واحید